cyanic-selkie/wikianc huggingface dataset:
ଡାଇସାଇକ୍ଲୋଭେରିନ
ଡାଇସାଇକ୍ଲୋଭେରିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଝାପସା ଦୃଷ୍ଟି, ଦୁର୍ବଳତା, ନିଦ୍ରାଳୁ ଭାବ ଓ ହାଲୁକା ମୁଣ୍ଡ ଅନୁଭବ ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ସାଇକୋସିସ, ଶିଶୁଙ୍କର ଶ୍ୱାସ ସମସ୍ୟା ହୋଇପାରେ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ କିନ୍ତୁ ସ୍ତନ୍ୟପାନ ସମୟରେ ଦେବାକୁ ମନାକରାଯାଏ । ଏହାର କାର୍ଯ୍ୟବିଧି ସ୍ପଷ୍ଟ ହୋଇନାହିଁ । {{^|
ଡାଇସାଇକ୍ଲୋଭେରିନ ସନ ୧୯୫୦ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ଡୋଜ ପିଛା ପ୍ରାୟ ୧.୮୪ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ୦.୧୫ ଆମେରିକୀୟ ଡଲାର । ସନ ୨୦୧୬ରେ ଏହାର ୩ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୭୮ତମ ସ୍ଥାନରେ ଥଲା ।
ବାହ୍ୟ ଲିଙ୍କ
ଶ୍ରେଣୀ:ଔଷଧ
ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬
ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ ହିନ୍ଦୁମାନଙ୍କର ସମ୍ପତ୍ତିଗତ ଅଧିକାରର ସଂହିତାବଦ୍ଧ କରିଥିବା ତଥା ଭାରତୀୟ ପାର୍ଲିଆମେଣ୍ଟଦ୍ୱାରା ପ୍ରଣୀତ ଏକ ଅଧିନିୟମ । ହିନ୍ଦୁ ଆଇନର ଏହା ଅନ୍ୟତମ ମୁଖ୍ୟ ସଂହିତା । ଏହା କେବଳ ହିନ୍ଦୁ (ତଥା ଶିଖ, ବୌଦ୍ଧ ତଥା ଜୈନ)ମାନଙ୍କର ସମ୍ପତ୍ତି ସମ୍ପର୍କିତ ମାମଲାରେ ଲାଗୁ ହେବ ।
ପୃଷ୍ଠଭୂମି
ପୂରାତନ ବୈଦିକ ଶାସ୍ତ୍ରରୁ ଏକଥା ଜଣାଯାଏ ଯେ ସ୍ତ୍ରୀ ମାନଙ୍କର ମଧ୍ୟ ପୁରୁଷ ମାନଙ୍କ ଭଳି ପରିବାରର ସମ୍ପତ୍ତିରେ ସମାନ ଅଧିକାର ଥିଲା । ପରବର୍ତ୍ତୀ ସମୟରେ ବିଭିନ୍ନ ଗୋଷ୍ଠୀରେ ସମ୍ପରତ୍ତିଗତ ଅଧିକାରକୁ ନେଇ ଲିଙ୍ଗ ଭେଦରେ ଅନେକ ଭେଦଭାବ ପରିଲକ୍ଷିତ ହେଲା । ବ୍ରିଟିଶ ରାଜ ସମୟରେ ଇଂରେଜ ସରକାର ଭାରତରେ ଥିବା ବିଭିନ୍ନ ସଂପ୍ରଦାୟର ବ୍ୟକ୍ତିଗତ ଆଇନରେ (ସମ୍ପତ୍ତି, ବିବାହ ସମ୍ପର୍କିୟ) ହସ୍ତକ୍ଷେପ କରିବାକୁ ଉଚିତ ମଣିଲେ ନାହିଁ । ତେବେ ସ୍ୱାଧିନୋତ୍ତର ଭାରତରେ ହିନ୍ଦୁ, ଶିଖ, ବୌଦ୍ଧ ତଥା ଜୈନମାନଙ୍କ ସମ୍ପତ୍ତିଗତ ଅଧିକାର ଆଇନର ମାନ୍ୟତା ଦେବାପାଇଁ ୧୯୫୬ ମସିହାରେ ଏହି ଆଇନ ଅଧିନିୟମିତ ହେଲା ।
ପ୍ରଯୁଜ୍ୟତା
ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଧାରା ୨ ଅନୁସାରେ ଉକ୍ତ ଅଧିନିୟମ ନିମ୍ନ ବର୍ଗର ବ୍ୟକ୍ତି ବିଶେଷଙ୍କ ପାଇଁଁ ପ୍ରଯୁଜ୍ୟ -
କ) ସମସ୍ତ ବର୍ଗର ହିନ୍ଦୁ ଧର୍ମାବଲମ୍ବୀ
ଖ) ସମସ୍ତ ବୌଦ୍ଧ, ଜୈନ ଏବଂ ଶିଖ ଧର୍ମାବଲମ୍ବୀ
ଗ) ହିନ୍ଦୁ, ବୌଦ୍ଧ, ଜୈନ ତଥା ଶିଖ ଧର୍ମର ପିତାମାତାଙ୍କ ବୈଧ କିମ୍ବା ଅବୈଧ ସନ୍ତାନ ସନ୍ତତି
(ଅନ୍ୟାନ୍ୟ ଧର୍ମର ବ୍ୟକ୍ତି ବିଶେଷ ଯେଉଁମାନେ ଧର୍ମାନ୍ତରୀକରଣ ହୋଇ ହିନ୍ଦୁ, ଜୈନ, ବୌଦ୍ଧ କିମ୍ବା ଶିଖ ଧର୍ମ ଗ୍ରହଣ କରିଥିବେ ସେହିମାନଙ୍କ ପାଇଁ ମଧ୍ୟ ଏହି ଅଧିନିୟମ ଲାଗୁ ହେବ । ଏହାଛଡା ଲିଙ୍ଗାୟତ, ବୀରଶୈବ, ଆର୍ଯ୍ୟସମାଜ, ବ୍ରାହ୍ମ ସମାଜ, ପ୍ରାର୍ଥନା ସମାଜ ଆଦି ବର୍ଗର ବ୍ୟକ୍ତି ବିଶେଷ ମୁଖ୍ୟତଃ ହିନ୍ଦୁ ହୋଇଥିବାରୁ, ସେମାନେ ମଧ୍ୟ ଏହି ଅଧିନିୟମଦ୍ୱାରା ପରିଚାଳିତ ହେବେ ।
ତେବେ ଆଦିବାସୀ(ଜନଜାତି) ମାନଙ୍କର ନିଜ ନିଜ ପ୍ରଥାର ମାନ୍ୟତା ଥିବାରୁ ସାଧାରଣଭାବେ ସେମାନେ ଏହି ଅଧିନିୟମର ଅନ୍ତର୍ଭୁକ୍ତ ହେବେନାହିଁଁ ।
ହିନ୍ଦୁ ପୁରୁଷ କ୍ଷେତ୍ରରେ ଉତ୍ତରାଧୀକାର
ଏହି ଅଧିନିୟମର ଧାରା ୮ ପ୍ରକାରେ ହିନ୍ଦୁ ପୁରୁଷଟିଏ ନିଜ ସମ୍ପତ୍ତିର କୌଣସି ଇଚ୍ଛାପତ୍ର (ଉଇଲନାମା) କରି ନ ଥିଲେ, ତାଙ୍କ ଅନ୍ତେ ସେହି ସମ୍ପତ୍ତିରେ ନିମ୍ନ କ୍ରମରେ ଦାୟାଦ ମାନଙ୍କ ଅଂଶର ଅଧିକାର ଭୁକ୍ତ ହେବେ :
୧) ପ୍ରଥମତଃ ପ୍ରଥମ ଶ୍ରେଣୀ ଦାୟାଦ ତାଲିକା ଭୁକ୍ତ ବ୍ୟକ୍ତିଙ୍କ ଅଧିକାରଭୁକ୍ତ ହେବ,
୨) ଯଦି ପ୍ରଥମ ଶ୍ରେଣୀ ଦାୟାଦ ତାଲିକା ଭୁକ୍ତ ବ୍ୟକ୍ତି ନ ଥାଆନ୍ତି, ତେବେ ଦ୍ୱିତୀୟ ଶ୍ରେଣୀ ଦାୟାଦ ତାଲିକା ଭୁକ୍ତ ବ୍ୟକ୍ତିଙ୍କ ଅଧିକାରଭୁକ୍ତ ହେବ,
୩) ଯଦି ଉପରୋକ୍ତ ଦୁଇ ଶ୍ରେଣୀର ବ୍ୟକ୍ତି ବିଶେଷ ନ ଥାଆନ୍ତି, ତେବେ ସେହି ସମ୍ପତ୍ତି ମୃତ ବ୍ୟକ୍ତିର ଅନ୍ୟ ସମ୍ପର୍କୀୟ ଯଥା (Agnates), (Cognates)ମାନଙ୍କ ଅଧିକାରଭୁକ୍ତ ହେବ.
ହିନ୍ଦୁ ମହିଳା କ୍ଷେତ୍ରରେ ଉତ୍ତରାଧୀକାର
ଏହି ଅଧିନିୟମର ଧାରା ୧୫ ପ୍ରକାରେ ହିନ୍ଦୁ ମହିଳାଟିଏ ନିଜ ସମ୍ପତ୍ତିର କୌଣସି ଇଚ୍ଛାପତ୍ର (ଉଇଲନାମା) କରି ନ ଥିଲେ, ତାଙ୍କ ଅନ୍ତେ ସେହି ସମ୍ପତ୍ତିରେ ନିମ୍ନ କ୍ରମରେ ଦାୟାଦ ମାନଙ୍କ ଅଂଶର ଅଧିକାର ଭୁକ୍ତ ହେବେ :
୧) ପ୍ରଥମତଃ ପୁତ୍ର, କନ୍ୟା ଏବଂ ସ୍ୱାମୀଙ୍କ ଅଧିକାରଭୁକ୍ତ ହେବ,
୨) ଯଦି ଉପରୋକ୍ତ ଦାୟାଦ ନ ଥାଆନ୍ତି, ତେବେ ସ୍ୱାମୀଙ୍କ  ଦାୟାଦ ଭୁକ୍ତ ବ୍ୟକ୍ତିଙ୍କ ଅଧିକାରଭୁକ୍ତ ହେବ,
୩) ଯଦି ଉପରୋକ୍ତ ଦୁଇ ଶ୍ରେଣୀର ବ୍ୟକ୍ତି ବିଶେଷ ନ ଥାଆନ୍ତି, ତେବେ ସେହି ସମ୍ପତ୍ତି ମୃତ ବ୍ୟକ୍ତିର ଅନ୍ୟ ସମ୍ପର୍କୀୟ ଯଥା ମାତା ଓ ପିତାଙ୍କ ଅଧିକାରଭୁକ୍ତ ହେବ .।
୪) ଯଦି ଉପରୋକ୍ତ ବ୍ୟକ୍ତି ବିଶେଷ ନ ଥାଆନ୍ତି, ତେବେ ସେହି ସମ୍ପତ୍ତି ମୃତ ବ୍ୟକ୍ତିର ଅନ୍ୟ ସମ୍ପର୍କୀୟ ଯଥା ପିତାଙ୍କ ଦାୟାଦ ଏବଂ ଅନ୍ୟଥା ମାତାଙ୍କ ଦାୟାଦଙ୍କ ଅଧିକାରଭୁକ୍ତ ହେବ .।
ସଂଶୋଧନ
ହିନ୍ଦୁ ଉତ୍ତରାଧିକାର (ସଂଶୋଧନ) ଅଧିନିୟମ, ୨୦୦୫ ହେଉଛି ମୂଳ ଅଧିନିୟମର ଏକ ଐତିହାସିକ ସଂଶୋଧନ । ଏହା ଏକ ସଂଶୋଧନ ଅଧିନିୟମ ଭାବେ ୫ ସେପ୍ଟେମ୍ବର ୨୦୦୫ରେ ଭାରତର ରାଷ୍ଟ୍ରପତିଙ୍କ ସ୍ୱୀକୃତି ପାଇବା ପରେ ୦୯ ସେପ୍ଟେମ୍ବର ୨୦୦୫ରେ ଭାରତରେ ଲାଗୁ ହେଲା ଏହି ଅଧିନିୟମ ଫଳରେ ହିନ୍ଦୁ ଆଇନରେ ସମ୍ପତ୍ତିଗତ ଅଧିକାରରେ ପୁଅ ଏବଂ ଝିଅ ମଧ୍ୟରେ ଥିବା ପାର୍ଥକ୍ୟ ଲୋପ ପାଇଲା ।  ଏହି ସଂଶୋଧନ ଫଳରେ ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଧାରା ୪, ଉପଧାରା ୨କୁ ବିଲୁପ୍ତ କରିଦିଆଗଲା । ପୁଣି ମୂଳ ଅଧିନିୟମର ଧାରା ୬ ସ୍ଥଳରେ ନୂତନ ସଂଶୋଧିତ ଧାରା ଅନୁସାରେ :
ତେବେ, ମୂଳ ଅଧିନିୟମର ସଂଶୋଧିତ ଧାରା ୬ର ଉପଧାରା ୫ ଅନୁସାରେ ଯଦି ୨୦ ଡିସେମ୍ବର ୨୦୦୪ କିମ୍ବା ତତ୍‌ ପୂର୍ବରୁ କୌଣସି ପୈତୃକ ସମ୍ପତ୍ତିର ଆଇନଗତ ଭାବେ ଅର୍ଥାତ ରେଜେଷ୍ଟ୍ରି ଦଲିଲ ମାଧ୍ୟମରେ କିମ୍ବା ଅଦାଲତି ଡିକ୍ରୀ ଅନୁସାରେ ଭାଗବଣ୍ଟା (ବିଭାଜନ) ହୋଇସାରିଥିବ, ତେବେ ସେହି ସ୍ଥଳେ ଏହି ସଂଶୋଧିତ ଅଧିନିୟମ ଲାଗୁ ହେବ ନାହିଁ । ଭାରତୀୟ ସମ୍ବିଧାନର ଧାରା ୧୪, ୧୫ ଏବଂ ୨୧ର ମୂଳ ଲକ୍ଷ୍ୟ ପୂରଣ ତଥା ସମାଜ ସଂସ୍କାର ଦିଗରେ ଏହା ଏକ ବିହିତ ପଦକ୍ଷେପ ।
ମାଡକାମୀ ଗୁରୁ
ମାଡକାମୀ ଗୁରୁ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ରାଜନୈତିକ ଜୀବନ
ମାଡକାମୀ ଗୁରୁ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୪,୮୭୧ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଜଗନ୍ନାଥ ବୁରୁଡ଼ଙ୍କୁ ୨,୧୦୮ ଖଣ୍ଡ ଭୋଟ୍‌ରେ ପରାସ୍ତ କରି ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଆଧାର
ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ମାଲକାନଗିରି ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଲୁଣିଆଁପାଟଣା
ଲୁଣିଆଁପାଟଣା , ଓଡ଼ିଶାର କେନ୍ଦୁଝର ଜିଲ୍ଲାର ଘସିପୁରା ବ୍ଲକ ଅନ୍ତର୍ଗତ ଏକ ଗାଆଁ । ଏହି  ଘସିପୁରା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।  ଏହି ଗାଁର ଲୋକସଂଖ୍ୟା ୫୦୦ରୁ ଅଧିକ  । ତନ୍ତି(ମାଟିବଂଶ), ଗୋପାଳ, ଭଣ୍ଡାରି ଜତିର ୯୦ଟି ପରିବାର  ଏଠାରେ ବସବାସ କରନ୍ତି । ଗାଁ ଲୋକମାନେ ମୁଖ୍ୟତ  ଧାନ ଚାଷ ଉପରେ ନିର୍ଭର କରି ଚଳନ୍ତି। ଖୁବ କମ ଲୋକ  ସରକାରୀ ଚାକରୀ  ଓ ବ୍ୟବସାୟ  କରନ୍ତି । ଗାଁର ଶିକ୍ଷିତ ଯୁବକମାନେ ଆତ୍ମନିଯୁକ୍ତି ପାଇଁ ଚେନ୍ନାଇ, କଲିକତା, ମୁମ୍ବାଇ ପ୍ରଭୃତି ସହରରେ ରହି କାମ କରୁଛନ୍ତି ।    ଗାଁର  ପ୍ରାକୃତାକ ପରିବେଶ ଖୁବ ମନୋରମ । ଗାଁର  ପୂର୍ବରେ  ପୂଣ୍ୟତୋୟା ବୈତରଣି ,ପଶ୍ଚିମରେ  ବିସ୍ତିଣ୍ଣ ଶସ୍ୟ କ୍ଷେତ୍ର । ଉତ୍ତରରେ  ମା ମଙ୍ଗଳାଙ୍କ ମନ୍ଦିର  , ଦକ୍ଷିଣରେ  ଶିବ ମନ୍ଦିର  ଆବସ୍ଥାତ ।
ଗମନାଗମନ
କେନ୍ଦୁଝରଠାରୁ ଗାଁର ଦୂରତା ୧୧୦ କିଲୋମିଟର । ଗାଁରୁ ଘଟଗାଁର ଦୂରତା ୫୦ କିଲୋମିଟର । ୨୧୫ ନମ୍ବର ଜାତୀୟ ରାଜପଥର ବରପଦା ଛକରୁ ଓହ୍ଲାଇ ୧୦ କିଲୋମିଟର ପୂର୍ବକୁ ଗଲେ ଏହି ଗାଁ ପଡେ । ଭୁବନେଶ୍ୱରରୁ  ଏହାର ଦୂରତା ୧୩୫ କିଲେମିଟର ହେବ । ଗାଁରୁ କଟକ, ଭୁବନେଶ୍ୱର ଯିବାକୁ ହେଲ  କମାଣ୍ଡର ,ମ୍ୟାଜିକ ଯୋଗେ ବରପଦା ଛକକୁ ଆସି ବାକୁ  ହୁଏ ।  ସେଇଠୁ ବସ ଯୋଗେ କଟକ , ଭୁବନେଶ୍ୱର ଯିବାକୁ ପଡେ । ପ୍ରତ୍ୟକ ଦିନ ଗାଁରୁ  ଗୋଚିଏ ବସ କେନ୍ଦୁଝକ ଯାଇ ସଂଧ୍ଯାରେ ଫେରେ । ଏତଦବ୍ୟତୀତ  କେଇଖଣ୍ଡ କମାଣ୍ଡର ,ମ୍ୟାଜିକଭ୍ୟାନ  ପଇ ଯାଜପୁର ରୋଡ, ଆନନ୍ଦପୁରକୁ ଆସନ୍ତି  । ଲୋକେ ରେଲ ସେବା ପାଇଁ ଯାଜପୁର -କେନ୍ଦୁଝର ରେଳ ଷ୍ଚେସନ ଉପରେ ନିର୍ଭର କରନ୍ତି .। ଗାଁଠାରୁ ଏହାର ଦୂରତା ୩୦ କିଲୋମିଟର ହେବ ।  ସଂଧ୍ୟାପରେ ଗାଁକୁ ଯିବା ପାଇଁ  ଆଟୋ ଉପରେ  ନିର୍ଭର କରିବାକୁ ପଡେ ।
ଶିକ୍ଷା
ଏହାର ଅନତି ଦୂରରେ ମଧୁକେଶ୍ୱରୀ ପ୍ରଥମିକ ବିଦ୍ୟାଳୟ ଓ ଉଚ୍ଚପ୍ରାଥମିକ ବିଦ୍ୟାଳୟ  ରହିଛି ।  ହାଇସ୍କୁଲ ପଢ଼ିବା ପାଇଁ ପିଲାମାନେ   ରଂଗାଧର ସ୍ମୃତୀ ବିଦ୍ୟାପିଠ, ଅତାକୁ ଯାଆନ୍ତି । ଗାଁଠାରୁ ଅତାର ଦୂରତା ୨ କିଲୋମିଟର ହେବ । ଗାଁରୁ ୪ କିଲୋମିଟର ଦୂରରେ ଜଗନ୍ନାଥ ମହାବିଦ୍ୟାଳୟ,୧୦ କିଲୋମିଟର ଦୂର( ବରପଦାରେ ) ପତିତପାବନ ମହାବିଦ୍ୟାଳୟ ଅବସ୍ଥିତ । ଛାତ୍ରଛାତ୍ରୀମାନେ ଉଚ୍ଚଶିକ୍ଷା ପାଇଁ  ଆନନ୍ଦପୁର ଆଞ୍ଚଳିକ ମହାବିଦ୍ୟାଳୟ,ବ୍ୟାସନଗର ଅଟୋନୋମସ କଲେଜ, ଓ ଧରଣୀଧର ମହାବିଦ୍ୟା୍ୟରେ ନିର୍ଭର କରନ୍ତି । ପରିତାପର ବିଷୟ ଯେ  -ଏହି ଗାଁଟି ଏପଯ୍ୟନ୍ତ ପୋଷ୍ୟ ଗ୍ରାମ ଭାବେ ପାଖ ମଧୁକେସଶ୍ୱରି ଗ୍ରମ ସହିତ ରହିଛି  । ଫଳରେ ଏଯାବତ ଗ୍ରାମରେ ସରକାରୀ ସ୍କୁଲଟିଏ ନାହିଁ  କି  ଅଙ୍ଗନବାଡି କେନ୍ଦ୍ରଟିଏ ନାହିଁ ।
ଓଷ୍ଟିଓସାର୍କୋମା
ଓଷ୍ଟିଓସାର୍କୋମା/ ଓଏସ ବା ଅସ୍ଥିକର୍କଟ (ଇଂରାଜୀ ଭାଷାରେ Osteosarcoma/ OS ) ମାନବ ଦେହରେ ହେଉଥିବା ହାଡ଼ର ଏକ ପ୍ରକାର କର୍କଟ ରୋଗ ର ନାମ | ଏହି ରୋଗ ହେଲେ ସବୁଠାରୁ ସାଧାରଣ ପ୍ରାରମ୍ଭିକ ଲକ୍ଷଣ ହେଉଛି ହାଡ଼ରେ ଯନ୍ତ୍ରଣା ହୁଏ ଯାହା ବ୍ୟାୟାମ ସ‌ହିତ ବଢ଼ିଯାଏ | ପିଲାମାନଙ୍କ ରୋଗରେ ଅଧାରୁ ଅଧିକ କେଶ୍‌ରେ ଆଣ୍ଠୁ ଦୁଇ ପାଖରେ ଥିବା ଲମ୍ବା ହାଡ଼ରେ ଏହି ରୋଗ ଦେଖାଯାଏ । ଏହି ରୋଗ ହେଲେ ପ୍ରାୟ ଅନ୍ୟ ଅଙ୍ଗକୁ ବ୍ୟାପିଥାଏ । ରୋଗ ଜଟିଳ ହେଲେ ପାଥୋଲୋଜିକ ଫ୍ରାକଚର ବା ରୋଗାକ୍ରାନ୍ତ ଅସ୍ଥିଭଗ୍ନ ହୁଏ ।
ଓଷ୍ଟିଓକଣ୍ଡ୍ରୋମା ଚିକିତ୍ସାରେ ଅସ୍ତ୍ରୋପଚାର, କେମୋଥେରାପି ଏବଂ ବିକିରଣ ଚିକିତ୍ସା କରାଯାଏ । ପୁନର୍ବାର ଘଟିବା ସମ୍ଭାବନା ଥିବାରୁ ନିୟମିତ ଅନୁସନ୍ଧାନ ଆବଶ୍ୟକ | ପନ୍ଦର ବର୍ଷ ବୟସରୁ କମ୍ ବୟସର ରୋଗୀର ପାଞ୍ଚ ବର୍ଷ ବଞ୍ଚିବା ହାର ପ୍ରାୟ ୭୬% | ଯୁବାବସ୍ଥାରେ ଏହାର ଫଳାଫଳ ଖରାପ ଅଟେ ।
ପଚିଶ ବର୍ଷ ବୟସ ଭିତରେ ପ୍ରତି ଏକ ନିୟୁତରେ ୪.୪ ଜଣଙ୍କର ଏହି ରୋଗ ହୋଇଥାଏ । ସାଧାରଣତଃ ୧୦ରୁ ୧୪ ବର୍ଷ ବୟସ ମଧ୍ୟରେ ଓ ୬୫ ବର୍ଷ ବୟସ ପରେ ଏହି ରୋଗ ହୁଏ । ପିଲାଙ୍କ କର୍କଟ ରୋଗର ଏହା ୫% ହୋଇଥାଏ ଓ ୨୦% କ୍ଷେତ୍ରରେ ଏହା ଅସ୍ଥିରୁ ସୃଷ୍ଟି ହୋଇଥାଏ । "ଓଷ୍ଟିଓସାର୍କୋମା" ଶବ୍ଦଟି ୧୮୦୫ ମସିହାରେ ଆଲେକ୍ସିସ ବୟେର ପ୍ରବର୍ତ୍ତନ କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଲୁଣିଆଁପାଟଣା
ସଂସ୍କୃତି
ଏହି ଗାଆଁରେ ବିଭିନ୍ନ ପର୍ବପର୍ବାଣି ପାଳନ କରା୍ଯାଏ । ସେଗୁଡିକ ମଧ୍ଯରୁ ରଜ, ଦଶହରା, ମକର, ଦୋଳପୂର୍ଣ୍ଣିମା ପାଳନ ଅନ୍ୟତମ । ଦଶହରାକୁ ବଡ଼ ଧୁମ୍‌ଧାମରେ ପାଳନ କରାଯାଏ । ଏଥିପାଇଁ ୫ଦିନ ଧରି ଗାଁରେ  ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ଚାଲେ ।
ମୋହନ ନାଏକ
ମୋହନ ନାଏକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦିଗପହଣ୍ଡି ଓ ଆସିକା ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ ପରିବାର ଓ ଶିକ୍ଷା
ମୋହନଙ୍କ ବାପାଙ୍କ ନାମ ଚକୋ ନାଏକ ଓ ପତ୍ନୀଙ୍କ ନାମ କିଶୋରୀ ନାଏକ ।
ରାଜନୈତିକ ଜୀବନ
ମୋହନ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ କମ୍ୟୁନିଷ୍ଟ ପାର୍ଟି ଓ ପରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ମୃତ୍ୟୁ
ମୋହନ ୧୯୭୯ ମସିହାରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୭୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଆମ ଘର ଆମ ସଂସାର
ଆମ ଘର ଆମ ସଂସାର, ୧୯୯୧ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଶୋକ କୁମାର ଲେଙ୍କା, ଶୈଳବାଳା ଲେଙ୍କା ଓ ଜ୍ଞାନ ପଟ୍ଟନାୟକ । ଶୀର୍ଷାନନ୍ଦ ଦାସ କାନୁ୍ନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରବି କିନାଗୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଉତ୍ତମ ମହାନ୍ତି, ପ୍ରାଜକ୍ତା କୁଲ୍‌କରଣୀ, ବିଜୟ ମହାନ୍ତି, ଅଜିତ ଦାସ, ସୁଜାତା ଆନନ୍ଦ, ଦେବୁ ବୋଷ, ନିହାରୀକା ସାହୁ, ହର ପଟ୍ଟନାୟକ, ଦୁଃଖିରାମ ସ୍ୱାଇଁ, ଇସା ବେବର୍ତ୍ତ, ରୁନୁ ପରିଜା, ଗୋପା ବିଶ୍ୱାସ, ସୁମନ ମିଶ୍ର, ନିତ୍ୟାନନ୍ଦ ମିଶ୍ର, ସୁରେଶ ବଳ, ଅନଙ୍ଗ ଦ୍ୱିବେଦୀ, ମହେନ୍ଦ୍ର ମୁଦୁଲି, ରାଇମୋହନ ପରିଡ଼ା, ବିନାୟକ ମିଶ୍ର, ଅନ୍ତର୍ଜାମୀ ପଣ୍ଡା, ବିନୋଦ ରାଉତ, କେଶବ ରାଉତ, କାଳୀ ପ୍ରସାଦ ପଟ୍ଟନାୟକ, ପୂର୍ଣ୍ଣଚନ୍ଦ୍ର ମଲ୍ଲିକ, ବ୍ରଜ ବେହେରା, ସାଗର ତ୍ରିପାଠୀ, ଜୟମାଧବ, ରମାକାନ୍ତ, ଅଭୟ ବେହେରା, ସୁବ୍ରତ ଦାସ, ଜ୍ୟୋତି, ମମତା, ବିଜୟ ଲକ୍ଷ୍ମୀ, ମିଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । କବିତା କ୍ରୀଷ୍ଣମୂର୍ତ୍ତୀ, ଉଦିତ ନାରାୟଣ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୧ର ଓଡ଼ିଆ କଥାଚିତ୍ର
ମୁକେଶ ମହାଲିଙ୍ଗ
ମୁକେଶ ମହାଲିଙ୍ଗ (ଜନ୍ମ: ୧୧ ଜୁଲାଇ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୬ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ମୁକେଶ ମହାଲିଙ୍ଗ ୧୯୭୩ ମସିହାର ଜୁଲାଇ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୀନକେତନ ମହାଲିଙ୍ଗ ଓ ପତ୍ନୀଙ୍କ ନାମ ଅନିତା ପାଣ୍ଡେ ।
ବାହାର ଆଧାର
ଶ୍ରେଣୀ:୧୯୭୩ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ପ୍ଲାଟିପସ
ପ୍ଲାଟିପସ ବା ଓର୍ଣ୍ଣିଥୋରାଇଞ୍ଚୁରସ, ବେଳେ ବେଳେ ବତକମୁହାଁ ପ୍ଲାଟିପସ (ଇଂରାଜୀ ଭାଷାରେ platypus (Ornithorhynchus anatinus), duck-billed platypus) ଏକ ପ୍ରକାର ଅଣ୍ଡା ଦେଉଥିବା ଅର୍ଦ୍ଧ ଜଳୀୟ (semiaquatic) ସ୍ତନ୍ୟପାୟୀ (mammal) ପ୍ରାଣୀ । ତାସମାନିଆ ସ‌ହିତ ପୂର୍ବ ଅଷ୍ଟ୍ରେଲିଆର ଏମାନେ ସ୍ଥାନୀୟ (endemic) ପ୍ରାଣୀ । ଓର୍ଣ୍ଣିଥୋରିଙ୍କିଡି ପରିବାର (family (Ornithorhynchidae)) ଓ ଜେନସ ଓର୍ଣ୍ଣିଥୋରାଇଞ୍ଚୁରସ ଜେନସର (genus) ଏମାନେ ଏକମାତ୍ର ଜୀବନ୍ତ ପ୍ରାଣୀ ଯାହା ଫସିଲରୁ ଜଣାଯାଏ ।
ଚାରି ଏକଡିନା (echidna) ଜାତି ସ‌ହିତ ଏହି ୫ଟି ମୋନୋଟ୍ରିମ ଏକ୍ସଟାଣ୍ଟ (extant) ଜାତୀୟ ମୋନୋଟ୍ରିମ (monotreme) ମଧ୍ୟରୁ ପ୍ଲାଟିପସ ଏକମାତ୍ର ସ୍ତନ୍ୟପାୟୀ ଯିଏ ଶାବକ ଜନ୍ମ ନ‌କରି ଅଣ୍ଡା ଦିଏ । ଅନ୍ୟାନ୍ୟ ମୋନୋଟ୍ରିମମାନଙ୍କ ଭଳି ଏହା ଇଲେକଟ୍ରୋଲେକେସନ (electrolocation) ପଦ୍ଧତିରେ ଶିକାର ଇନ୍ଦ୍ରିୟବୋଧ ପାଏ । ଅଳ୍ପ କେତେକ ବିଷାକ୍ତ ସ୍ତନ୍ୟପାୟୀଙ୍କ ମଧ୍ୟରୁ ଏହା ଗୋଟିଏ ଯାହାର ପଛ ଗୋଡ଼ରେ ଥିବା ଏକ କଣ୍ଟା ବା ସ୍ପର (spur) ସାହାଯ୍ୟରେ ପ୍ଲାଟିପସ ବିଷ (venom) ପ୍ରୟୋଗ କରି ମାନବକୁ ଅତ୍ୟନ୍ତ ଯନ୍ତ୍ରଣା ଦେଇପାରେ ।
ପ୍ଲାଟିପସର ଏହି ଅତୁଳନୀୟ ଆକୃତି ଥିବା ଯୋଗୁ ବିକାଶବାଦୀ ପ୍ରାଣୀ ବିଜ୍ଞାନରେ (evolutionary biology) ଏହାର ଅନୁଶୀଳନ ଏକ ମହତ୍ୱପୁର୍ଣ୍ଣ ବିଷୟର ଆଧାର ହେଲା ଓ ଅଷ୍ଟ୍ରେଲିଆରେ ଏହାକୁ ଅନୁସଂକେତ ରୂପେ ଚିହ୍ନଟ କରାଗଲା । ଜାତୀୟ ଉତ୍ସବମାନଙ୍କରେ ଏହାକୁ ମାସ୍କଟ ରୂପେ ଉପସ୍ଥାପିତ କରାଯାଏ, ଅଷ୍ଟ୍ରେଲିଆର ୨୦ ସେଣ୍ଟ ମୁଦ୍ରାର (Australian twenty-cent coin) ପଛ ପାଖରେ ଏହା ଶୋଭା ପାଏ, ନିଉସାଉଥ ୱେଲସରେ (New South Wales) ଏହାକୁ ପ୍ରାଣୀ ପ୍ରତୀକ ରୂପେ ଗ୍ରହଣ କରାଯାଇଛି ।
ମଣିଷ ବିଂଶ ଶତାବ୍ଦୀ ପର୍ଯ୍ୟନ୍ତ ପ୍ଲାଟିପସକୁ ଛାଲ ବା ଫର ପାଇବା ନିମନ୍ତେ ଶିକାର କରୁଥିଲେ, କିନ୍ତୁ ଅଧିନା ଏହା ସଂରକ୍ଷିତ ପ୍ରାଣୀ ହୋଇଛି । ପାଳନ-ପ୍ରଜନନ (captive-breeding) କାର୍ଯ୍ୟକ୍ରମ ବିଶେଷ ସଫଳ ହେଲାନି ଓ ପ୍ରଦୂଷଣ ପ୍ରଭାବ ଯୋଗୁ ଏହା ଅସୁରକ୍ଷିତ ହେଲେ ମଧ୍ୟ ଏହା ଉପରେ କୌଣସି ତ‌ତ୍କାଳ ବିପଦ ନାହିଁ ।
ବର୍ଣ୍ଣନା
ସନ ୧୭୮୮-୧୮୦୧ ସୁଦ୍ଧା ନିଉ କଲୋନିର ଲେଫଟେନାଣ୍ଟ ଗଭର୍ଣ୍ଣର ଡେଭିଡ କୋଲିନ (David Collins) ମହାଶୟ ଏହାକୁ ଏକ ଉଭୟଚର ଚୁଚୁନ୍ଦ୍ରା ଜାତୀୟ ପ୍ରାଣୀ ଭାବରେ ଲିପିବଦ୍ଧ କରିଥିଲେ ।
ପ୍ଲାଟିପସର ଦେହ ଓ ଚେପ୍‌ଟା ଲାଞ୍ଜ ଉପରେ ତମ୍ବା ରଙ୍ଗର ଘନ ଲୋମ (fur) ଆବରଣ ଥାଏ ଯାହା ପବନ‌କୁ ଆବଦ୍ଧ ଓ ସଂରକ୍ଷିତ କରି ଦେହକୁ ସୁରକ୍ଷା ଦିଏ ଓ ଉଷୁମ ରଖେ । ଏହି ଲୋମ ଜଳନିରୋଧୀ ଓ ଚୁଚୁନ୍ଦ୍ରା (mole) ଲୋମ ଭଳି ସୃଷ୍ଟି ହୋଇଛି । ଲାଞ୍ଜରେ ଚର୍ବି ସଂରକ୍ଷିତ ହୋଇ ରହେ ଯାହା ଟାସମାନିଆନ ଡେଭିଲରେ (Tasmanian devil) ଦେଖାଯାଏ । ) ଲମ୍ବା ନାକର ଉପର ଭାଗ ଓ ତଳ ହନୁ ନରମ ଚର୍ମରେ ଆଚ୍ଛାଦିତ ହୋଇ ଥଣ୍ଟ ଆକାର ଦେଇଥାଏ । ନାକର ଉପର ଭାଗରେ ନାକପୁଡ଼ା ଥାଏ, ଏହା ପଛକୁ ଆଖି ଓ କାନ ଏକ ଖାଲୁଆ ସ୍ଥାନରେ ଥାଏ ଯାହା ପ‌ହଁରିବା ବେଳେ ବନ୍ଦ ହୋଇଯାଏ ।  ଅଶାନ୍ତ ହେଲେ ଏକ ପ୍ରକାର ସ୍ୱର ବାହାର କରେ ଓ ବନ୍ଦୀ ଥିବା ପ୍ଲାଟିପଦ ଅନ୍ୟ କେତେକ ପ୍ରକାର ସ୍ୱର ମଧ୍ୟ ବାହାର କରୁଥିବା ଶୁଣାଯାଏ ।
ଚିତ୍ରାଙ୍ଗଦ
alt=Chitrāngada.jpg|thumb|ଚିତ୍ରାଙ୍ଗଦ ହିନ୍ଦୁ ମହାକାବ୍ୟ ବର୍ଣ୍ଣିତ ରାଜା ଶାନ୍ତନୁ ଏବଂ ସତ୍ୟବତୀ ଙ୍କ ପୁତ୍ର ତଥା ବିଚିତ୍ରବୀର୍ଯ୍ୟ  ଙ୍କ ବଡ଼ ଭାଇ ଥିଲେ ଚିତ୍ରାଙ୍ଗଦ ।  ମହାଭାରତ ଏହି ଚରିତ୍ର ରାଜା ଶାନ୍ତନୁଙ୍କ ପରେ କିଛି କାଳ ପାଇଁ ହସ୍ତିନାପୁରର ରାଜ ସିଂହାସନ ଅଳଂକୃତ କରିଥିଲେ ।
ମହାଭାରତର ଏକ ଯୋଦ୍ଧା
ଚିତ୍ରାଙ୍ଗଦ ଏବଂ ବିଚିତ୍ରବୀର୍ଯ୍ୟଙ୍କ ପିଲାଦିନରେ ହିଁ ରାଜା ଶାନ୍ତନୁଙ୍କର ମୃତ୍ୟୁ ହୋଇଥିଲା । ରାଣୀ ସତ୍ୟବତୀଙ୍କ ଇଚ୍ଛା ଅନୁଯାୟୀ ଭୀଷ୍ମ ଶାନ୍ତନୁଙ୍କ ବିୟୋଗ ପରେ ଜ୍ୟେଷ୍ଠପୁତ୍ର ଭାବେ ଚିତ୍ରାଙ୍ଗଦଙ୍କୁ କୁରୁ ରାଜ୍ୟର ସିଂହାସନରେ ଆସୀନ କରାଗଲା । ଚିତ୍ରଙ୍ଗଦ ଜଣେ ମହାନ ଯୋଦ୍ଧା ଥିଲେ ଏବଂ ଅନେକ ଶକ୍ତିଶାଳୀ ଶତ୍ରୁ ଏବଂ ଅସୁରଙ୍କୁ ପରାସ୍ତ କରିଥିଲେ । ଶେଷରେ, ତାଙ୍କରି ନାମ ଧାରଣ କରିଥିବା ଏକ ଗନ୍ଧର୍ବ ରାଜଙ୍କ ସହ ତାଙ୍କର ଯୁଦ୍ଧ ହୋଇଥିଲା । ହିରଣ୍ୟବତୀ ନଦୀ କୂଳରେ ଦୁଇ ଯୋଦ୍ଧାଙ୍କ ମଧ୍ୟରେ ତିନି ବର୍ଷ ଧରି ଏକ ଭୟଙ୍କର ଯୁଦ୍ଧ ହୋଇଥିଲା । ଶେଷରେ ଗନ୍ଧର୍ବରାଜ ଚିତ୍ରାଙ୍ଗଦ କୁରୁ ରାଜା ଚିତ୍ରାଙ୍ଗଦଙ୍କୁ ପରାସ୍ତ କରି ହତ୍ୟା କଲେ । ଅନ୍ତିମ ସଂସ୍କାର ତଥା ଶୁଦ୍ଧିକ୍ରିୟା ରୀତିନୀତି କରିବା ପରେ ଭୀଷ୍ମ ସଙ୍ଗେ ସଙ୍ଗେ ଚିତ୍ରାଙ୍ଗଦଙ୍କ ସାନ ଭାଇ ବିଚିତ୍ରବୀର୍ଯ୍ୟଙ୍କୁ ରାଜ୍ୟ ଭାର ଅର୍ପଣ କଲେ ।
ଆଧାର
ଶ୍ରେଣୀ:ମହାଭାରତର ଚରିତ୍ର
ଖରସ୍ରୋତା ନଦୀ
ଖରସ୍ରୋତା (ଖରସୁଆଁ) ନଦୀ ଓଡ଼ିଶାର ଯାଜପୁର ଜିଲ୍ଲାରେ ପ୍ରବାହିତ ହୁଏ । ଏହା ଓଡ଼ିଶାର ଦ୍ୱିତୀୟ ବୃହତମ ନଦୀ ବ୍ରାହ୍ମଣୀ ନଦୀର ଏକ ଶାଖା ନଦୀ । ଖରସ୍ରୋତା ନଦୀ ଯାଜପୁର ଜିଲ୍ଲାର ବରୁଆଁ ଅଂଚଳ ପାଖ ପାଖି ବ୍ରାହ୍ମଣୀ ନଦୀଠାରୁ ଉତ୍ପତି ହେଇଛି । ଖରସ୍ରୋତା ନଦୀ ଜଳ ଉପରେ ଯାଜପୁର ଜିଲାର ଚାଷ ଜଳସେଚନ ମଧ୍ୟ ନିର୍ଭର କରେ । ଖରସ୍ରୋତା ନଦୀର ଖରା ଜଳ ସ୍ରୋତ ପ୍ରବାହ ପାଇଁ ଏହାକୁ ଆଞ୍ଚଳିକ ଲୋକ ଖରସୁଆଁ ନଦୀ ଭାବରେ ମଧ୍ୟ ଜାଣନ୍ତି ।
ଜର୍ମାନୀର ଏକୀକରଣ
20 ମାର୍ଚ୍ଚରୁ 29 ଏପ୍ରିଲ, 1850 ପର୍ଯ୍ୟନ୍ତ ଚାଲୁଥିବା (Erfurter Union Parliament), ଏରଫର୍ଟରେ ପୂର୍ବ ଆଫଗାନିସ୍ତାନ ମଠରେ ଖୋଲା ଯାଇଥିଲା।  ସଂଘ କେବେ ମଧ୍ୟ ପ୍ରଭାବରେ ଆସିନଥିଲା ଏବଂ Olmützର ଶାସ୍ତିରୁ ସମ୍ପୂର୍ଣ୍ଣ ଭାବେ ଦୋଷମୁକ୍ତ କରିଦିଆ ଗଲା, ପ୍ରଶୀୟ ଏବଂ ଅଷ୍ଟ୍ରିୟା ମଧ୍ୟରେ  ଏକ ସନ୍ଧି, 29 ନଭେମ୍ବର 1850 ମସିହାରେ ହସ୍ତାକ୍ଷରିତ ହୋଇଥିଲା, ଯାହାଦ୍ୱାରା ପ୍ରଶୀୟ  ଏରଫର୍ଟ ୟୁନିୟନକୁ ତ୍ୟାଗ କରିଦେଲା ଏବଂ ଅଷ୍ଟ୍ରୀୟର ନେତୃତ୍ତ୍ୱରେ ଜର୍ମାନ ପରିସଙ୍ଘର ପୁନରୁଦ୍ଧାରକୁ ସ୍ୱୀକାର କରିନେଲା ।
ପରିଚୟ
ଫ୍ରାନ୍ସର କ୍ରାନ୍ତିଦ୍ୱାରା ଉତ୍ପନ୍ନ ନବୀନ ବିଚାରରୁ ଜର୍ମାନୀ ପ୍ରଭାବିତ ହୋଇଥିଲା । "ନେପୋଲିୟନ" ନିଜ ବିଜୟଦ୍ୱାରା ବିଭିନ୍ନ ଜର୍ମାନ ରାଜ୍ୟ ଗୁଡିକୁ ରାଈନ ସଂଘ ଅନ୍ତର୍ଗତ ସଂଗଠିତ କରିଥିଲା, ଯାହାଦ୍ୱାରା ଜର୍ମାନ ରାଜ୍ୟକୁ ଏକ ସଙ୍ଗେ ରହିବାର ଅନୁଭବ ହେଲା । ଏହାଦ୍ୱାରା ଜର୍ମାନୀରେ ଏକତାର ଭାବନା ପ୍ରସାର ହୋଇଥିଲା । ଏହି କାରଣରୁ ଜର୍ମାନ ରାଜ୍ୟ ବୀୟନା କଂଗ୍ରେସ ସମକ୍ଷ ସେମାନଙ୍କୁ ଏକ ସୂତ୍ରରେ ସଂଗଠିତ କରିବା ପାଇଁ ଅର୍ପଣ କରିଥଲା । କିନ୍ତୁ ସେଥିରେ କୌଣସି ଧ୍ୟାନ ଦିଆଗଲା ନାହିଁ ।
ଫ୍ରାନ୍ସ କ୍ରାନ୍ତୀର ପ୍ରଭାବ
ଜର୍ମାନୀର ଜନତା ମାନଙ୍କ ମଧ୍ୟରେ ରାଷ୍ଟ୍ରୀୟ ଭାବନା କାର୍ଯ୍ୟ କରୁଥିଲା । ଦେଶ ଭିତରେ ଅନେକ ଗୁପ୍ତ ସମିତି ନିର୍ମିତ ହୋଇଥିଲା । ଏହି ସମିତି ନବୀନ ବିଚାରର ପ୍ରସାର କରୁଥିଲା । ଏହି କାରଣରୁ ୧୮୩୦ଈ. ଏବଂ ୧୮୪୮ଈ.ରେ ଫ୍ରାନ୍ସରେ ହେଉଥିବା କ୍ରାନ୍ତୀର ପ୍ରଭାବ ସେଠାରେ ପଡିଥିଲା ଏବଂ ସେଠାକାର ଜନତା ମଧ୍ୟ ବିଦ୍ରୋହ କରିଥିଲେ । ଯଦ୍ୟପି ଏହି କ୍ରାନ୍ତୀ ସଫଳ ହୋଇନଥିଲା ତଥାପି ଏହାଦ୍ୱାରା ଦେଶର ଜନତା ମଧ୍ୟରେ ରାଜନୀତିକ ଚେତନାର ଆବିର୍ଭାବ ହୋଇଥିଲା ।
ବିସ୍ମାର୍କର ଉଦୟ
ଆଟୋ ଏଡ଼ୱାର୍ଡ ଲିୟୋପୋଲ୍ଡ ବିସ୍ମର୍କଙ୍କ ଜନ୍ମ ୧୮୧୫ ମସିହାରେ ବ୍ରେଡନବର୍ଗରେ ହୋଇଥିଲା । ବିସ୍ମାର୍କଙ୍କ ଶିକ୍ଷା ବର୍ଲିନରେ ହୋଇଥିଲା । 1847 ମସିହାରେ ସେ ପ୍ରଶା ପ୍ରତିନିଧି ସଭାର ସଦସ୍ୟ ହେଲେ । ସେ ନବୀନ ବିଚାରର ପ୍ରବଳ ବିରୋଧୀ ଥିଲେ । 1859 ମସିହାରେ ସେ ଋଷରେ ଜର୍ମାନୀର ରାଜଦୂତ ରୂପେ ନିଯୁକ୍ତ ହେଲେ । 1862 ମସିହାରେ ତାଙ୍କୁ ପ୍ୟାରିସର ରାଜଦୂତ ଭାବେ ପଠାଯାଇଥିଲା । ପ୍ରଶାର ଶାସକ ବିଲୀୟମ-1 ତାଙ୍କୁ ଦେଶର ପ୍ରଧାନ ମନ୍ତ୍ରୀ ଭାବେ ନିଯୁକ୍ତ କରିଥିଲେ ।
ଜର୍ମାନ ରାଜବଂଶର ସ୍ଥାପନା
ଡେନମାର୍କ ଯୁଦ୍ଧର ଫଳସ୍ୱରୂପ ଜର୍ମାନ ରାଜ୍ୟରୁ ଅଷ୍ଟ୍ରୀୟର ବର୍ଚ୍ଚସ୍ୱ ସମାପ୍ତ ହୋଇଗଲା । ଏବେ ସେଠାରେ ପ୍ରଶାର ପ୍ରଭାବ ହୋଇଗଲା । ଏହି ଯୁଦ୍ଧ ପରେ ପ୍ରଶାକୁ ତାଙ୍କ ନବୀନ ପ୍ରଦେଶ ମିଳିଥିଲା, ଯାହା କାରଣରୁ ଏବେ ସେଠାରେ ୟୁରୋପର ଶକ୍ତିଶାଳୀ ରାଜ୍ୟ ଭାବେ ଗ୍ରହଣ କରାଗଲା । ଏବେ ବିସ୍ମାର୍କ ମଧ୍ୟ ୟୁରୋପରେ ଏକ ମହତ୍ତ୍ୱପୂର୍ଣ୍ଣ ବ୍ୟକ୍ତି ହେଇଗଲେ । ପ୍ରଶାର ଏହି ସଫଳତା ପରୋକ୍ଷ ରୂପେ ଫ୍ରାନ୍ସ ପରାଜୟର ସଙ୍କେତ ଦେଇଥିଲେ । ଏହି ପ୍ରକାରେ ଏହି ଯୁଦ୍ଧରୁ ପ୍ରଶାକୁ ତାଙ୍କର ଲାଭ ହୋଇଥିଲା ।
ଜର୍ମାନ-ସାମ୍ରାଜ୍ୟର ଗଠନ
ସିଡନ ଯୁଦ୍ଧ ପରେ ଦକ୍ଷିଣ ଜର୍ମାନୀର ଚାରୋଟି ରାଜ୍ୟ - ବବେରିୟା, ବାଦେନ, ବୁଟର୍ମବର୍ଗ ଏବଂ ହେନ୍ସକୁ ଜର୍ମାନ ସଂଘରେ ସାମିଲ କରି ତାକୁ (ଜର୍ମାନୀ ସାମ୍ରାଜ୍ୟ) ଏକ ନୂତନ ନାମ ଦିଆଗଲା । 18 ଜାନୁଆରୀ 1871 ମସିହାରେ ବିଲୀୟମ-1ଙ୍କ ରାଜ୍ୟାଭିଷେକ ଜର୍ମାନୀର ସମ୍ରାଟ ରୂପେ ହୋଇଥିଲା । ଏହି ଅସମ୍ଭବ ଲାଗୁଥିବା କାର୍ଯ୍ୟକୁ ପୂର୍ଣ୍ଣ କରିବାର ଶ୍ରେୟ ବିସ୍ମାର୍କଙ୍କୁ ମିଳିଥିଲା ।
ଦେବାଶିଷ ନାୟକ
ରାଜନୈତିକ ଜୀବନ
ଦେବାଶିଷ ନାୟକ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୪ଥର କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୬୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଚିରକୁଟ୍
ଚିରକୁଟ୍, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ କୁମାର ପରିଜା, ପ୍ରଶାନ୍ତ ବେହେରା ଓ ସୁନୀଲ କୁମାର ଯାଦବ । ଦୀପକ ଜେନା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଭିନେତା ପପୁ ପମ ପମ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ କଥାଚିତ୍ରର ନିର୍ଦ୍ଦେଶନା ଦେବା ସହିତ ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରଜ୍ୟୋତି ଓ ଅନନ୍ୟା । ଅରବିନ୍ଦ ଜେନା, କୃପାସିନ୍ଧୁ ନାୟକ, ବିନୋଦ ରାଉତ, ଦୀପକ ତ୍ରପାଠୀ ଓ ପ୍ରତିଭା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୧୯ ମସିହାର ଜୁନ ୧୪ ତାରିଖରେ ମୁକ୍ତିଲାଭ କରିଥିଲା । ଅଭିନେତା ପପୁ ପମ ପମ ଏହି କଥାଚିତ୍ର ଜରିଆରେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପପୁ ପମ ପମ । ଦୀପକ ଜେନା, ସୁମିତ ଜେନା, ସୁରେଶ ପଣ୍ଡା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଇଶ୍ୱରୀ ବେହେରା, ଦେବାଶିଷ ପତି, ପପୁ ପମ ପମ, ବିଷ୍ଣୁମୋହନ କବି, ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ, ଅସୀମ ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ସପ୍ତଶଯ୍ୟା, ଢେଙ୍କାନାଳ
ସପ୍ତଶଯ୍ୟା ଓଡ଼ିଶାର ଏକ ଦର୍ଶନୀୟ ସ୍ଥାନ । ଏହା  ଢେଙ୍କାନାଳ ଜିଲ୍ଲାର ପ୍ରମୁଖ ପର୍ଯ୍ୟଟନ ସ୍ଥଳୀ । ସହରଠାରୁ  ମାତ୍ର ୧୨ କି.ମି ଦକ୍ଷିଣରେ ଅବସ୍ଥିତ ।  ପ୍ରାକୃତିକ ସୈାନ୍ଦର୍ଯ୍ୟରେ  ପରିପୂର୍ଣ୍ଣ ଭରା ସାତଟି  ପାହାଡର ମିଶ୍ରଣ ସ୍ଥଳକୁ  ସପ୍ତଶଯ୍ୟା କୁହାଯାଏ । ଶଯ୍ୟା ପରି ସାତଟି ପାହାଡର ମିଶ୍ରଣ ହୋଇଥିବାରୁ ଏହି ସ୍ଥାନର ନାମ ସପ୍ତଶଯ୍ୟା ହୋଇଛି । ବାଣୀ, ପାଣି, ଶିଳା, ତଗମରା, ଭୁଆଶୁଣି, ଦେଉଳ ଓ ଅନ୍ତୁଡି ନାମକ ସାତଗୋଟି ପହାଡ଼ କ୍ରମାନ୍ୱୟରେ ରହିଛି । ଏକଦା ଏହା ମୂନୀଋଷିମାନଙ୍କ ସଧନା ସ୍ଥଳ ଥିଲା ପହାଡ଼ ଶିଖରରେ କେତେକ ଝରଣା ପ୍ରବାହିତ । ଏହାର ସକାଳ ଓ ସନ୍ଧ୍ୟା ସମୟର ଦୃଶ୍ୟ ଅତ୍ୟନ୍ତ  ଚିତାକର୍ଷକ ଓ ମନଲୋଭା ।  ସମୁଦ୍ର ପତନଠାରୁ ୯୦୦ଫୁଟ ଉଚ୍ଚତାରେ ପ୍ରଭୁ  ରାମ ସୀତା ଓ ଲକ୍ଷ୍ମଣଙ୍କ ଗୋଟିଏ ମନ୍ଦିର ଅଛି । ମନ୍ଦିରଠାରୁ ୨୦୦ ମିଟର ଉପରକୁ ଗଲେ ସୀତା ଦେବୀଙ୍କ ଏଂତୁଡିଶାଳ ଅଛି । ଏହି ପାହାଡର ମିଶ୍ରଣ ସ୍ଥଳରେ ସପ୍ତର୍ଷି ନାମକ ଏକ ଆଶ୍ରମ ଅଛି ।
ପୌରାଣିକ କିମ୍ବଦନ୍ତୀ
ସପ୍ତଶଯ୍ୟା ବିଷୟରେ ଏକ ପୈାରାଣିକ କାହାଣୀ ରହିଛି ,ପାଣ୍ଡବଙ୍କ ୧୨ ବର୍ଷ ବନବାସ ମଧ୍ୟରୁ ଏକ ବର୍ଷ ଅଜ୍ଞାତବାସ ଏହିଠାରେ କଟାଇଥିଲେ ।
ଅନ୍ୟାନ୍ୟ ଆକର୍ଷଣ
ଢେଙ୍କାନାଳ ତତ୍କାଲିନ ରାଜମାତା ରତ୍ନପ୍ରଭା ଦେବୀ ଏଠାରେ ମନ୍ଦିର ନିର୍ମାଣ କରିଥିଲେ । ମନ୍ଦିର ଭିତରେ  ଶ୍ରୀ ରଘୁନାଥ ଜିଉ ପୂଜା ପାଉଛନ୍ତି । ଏହାପରେ ସରକାର ଏହି ସ୍ଥାନକୁ ପକ୍କା ସଡକ ସଂଯୋଗ କରିଥିଲେ । ପରେ ପରେ ସରକାର ଏଠାରେ କଳ୍‌କୀ ମନ୍ଦିର ୧୯୮୫ରେ, ଶ୍ରୀ ରାମେଶ୍ୱରମ୍ ଶିବ, ଶ୍ରୀଗଣେଶ  ମନ୍ଦିର, ଶ୍ରୀମହାବୀର ମନ୍ଦିର ଓ ନବଗ୍ରହ ମନ୍ଦିର ତିଆରି  ହେଲା ୧୯୮୨ରେ ମା ଅନ୍ନପୂର୍ଣ୍ଣା ଦେବୀଙ୍କ ମନ୍ଦିର  ନିର୍ମିତ ହୋଇଥିଲା । ମହାକାଳୀ,ମାତା ସରସ୍ୱତୀ ଓ ଶ୍ରୀ ନୃସିଂହ ମନ୍ଦିରଗୁଡ଼ିକ ପବିତ୍ର ସ୍ଥଳରେ ନିର୍ମିତ ହୋଇଛି । ସଙ୍ଗମ ସ୍ଥଳରୁ ଏକ ସୁନ୍ଦର ଝରଣା ବାହାରି ତଳକୁ ଝରି ଆସିଛି ଯାହାକି ସୌନ୍ଦର୍ଜ୍ୟକୁ ଆଉ ଟିକେ ମନଲୋଭା କରିଥାଏ । ଆଉ ଏଥିପାଇଁ ଏଠାରେ ବଣଭୋଜି  କରିବା ପାଇଁ ଏକ ପ୍ରକୃଷ୍ଟ ସ୍ଥାନ ।
ଏଠାରେ ପାଳିତ ହେଉଥିବା ପର୍ବ ପର୍ବାଣି
ପ୍ରତିବର୍ଷ ଶ୍ରୀରାମ ନବମୀରେ ବିଶ୍ୱଶାନ୍ତି ଯଜ୍ଞ ଓ ରଜ ପର୍ବ ପାଳିତ ହୁଏ ।
ବାହାର ତଥ୍ୟ
ଶ୍ରେଣୀ:ଓଡ଼ିଶା ପର୍ଯ୍ୟଟନ ଶ୍ରେଣୀ:ଢେଙ୍କାନାଳ ଜିଲ୍ଲା ଶ୍ରେଣୀ:ପର୍ଯ୍ୟଟନ
ମନ କି ବାତ
ମନ୍ କି ବାତ୍ (ମନର କଥା) ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ସଂଚାଳିତ ହେଉଥିବା ଏକ ରେଡ଼ିଓ କାର୍ଯ୍ୟକ୍ରମ ଯେଉଁଥିରେ ସେ ଆକାଶବାଣୀ ମାଧ୍ୟମରେ ସ୍ୱାଧୀନ ଭାବେ ଭାରତର ଜନସାଧାରଣଙ୍କୁ ସମ୍ବୋଧିତ କରିଥା'ନ୍ତି ।
ପ୍ରସାରଣ
ନରେନ୍ଦ୍ର ମୋଦୀ ପ୍ରାୟତଃ ମାସକୁ ଥରେ କୌଣସି ଏକ ରବିବାରଦିନ ଭାରତବାସୀଙ୍କୁ ଅଲ ଇଣ୍ଡିଆ ରେଡ଼ିଓ ଜରିଆରେ ସମ୍ବୋଧିତ କରିଥାନ୍ତି । ଏହାକୁ ସରକାରୀ ଭାବେ ୩ ଅକ୍ଟୋବର ୨୦୧୪ରୁ ଆରମ୍ଭ କରି ନିଜର ମନର କଥା ଜନମାନସରେ ପ୍ରସାର କରିଥାନ୍ତି । ଯେହେତୁ ଅଦ୍ୟାବଧି ସମସ୍ତଙ୍କ ପାଖରେ ଦୂରଦର୍ଶନ ପହଞ୍ଚି ପାରିନାହିଁ (ବିଶେଷକରି ବିଛିନ୍ନାଞ୍ଚଳ, ଗ୍ରାମାଞ୍ଚଳ, ଏବଂ ଅନୁନ୍ନତ ଅଞ୍ଚଳଗୁଡ଼ିକରେ) ସେଥିପାଇଁ ସେ ପ୍ରତ୍ୟେକ ନାଗରିକମାନଙ୍କ ପାଖରେ ପହଞ୍ଚିବା ପାଇଁ ରେଡ଼ିଓକୁ ମାଧ୍ୟମ ଭାବେ ବାଛିଛନ୍ତି । ଏକ ଆକଳନରୁ ଜଣାଯାଏଯେ ତାଙ୍କ ସମ୍ବୋଧନ ଏହା ମାଧ୍ୟମରେ ଦେଶର ପ୍ରାୟ ୯୦ ପ୍ରତିଶତ ନାଗରିକମାନଙ୍କ ପାଖରେ ପହଂଚିବାକ୍ଷମ ହୋଇପାରିବ । ଆହୁରି ମଧ୍ୟ ମେଟ୍ରୋପୋଲିଟନ ସହର ମାନଙ୍କରେ ଅନେକ ପ୍ରାଇଭେଟ ଏଫଏମ ରେଡ଼ିଓ ଷ୍ଟେସନଗୁଡ଼ିକ ଏହି କାର୍ଯ୍ୟକ୍ରମର ରେକର୍ଡ଼ିଂ ପ୍ରସାରଣ କରନ୍ତି । ଦୂରଦର୍ଶନର ଡାଇରେକ୍ଟ ଟୁ ହୋମ (ଡିଟିଏଚ) ସେବା  ଫ୍ରିଡିସ ଦେଇ ରେଡ଼ିଓ ଓ ଟିଭି ଚ୍ୟାନେଲମାନଙ୍କୁ ୨୦ ମିନିଟର ବିଶିଷ୍ଟ ଏହି ଅଧ୍ୟାୟର ଫୀଡ଼ ପ୍ରସାରଣ କରନ୍ତି ।
୩ ଅକ୍ଟୋବର ୨୦୧୪ ବିଜୟା ଦଶମୀ ଦିନ ଏହି କାର୍ଯ୍ୟକ୍ରମର ପ୍ରଥମ ପ୍ରସାରଣ ହୋଇଥିଲା ।  ଏବଂ ତାଙ୍କର ଦ୍ୱିତୀୟ ପ୍ରସାରଣ ନଭେମ୍ବର ୨୦୧୪ରେ ହୋଇଥିଲା ।
ଭାରତର ଗଣତନ୍ତ୍ର ଦିବସ ପ୍ୟାରେଡରେ ଯୋଗଦେବା ସକାଶେ ଆସିଥିବା ଯୁକ୍ତରାଷ୍ଟ୍ର ଆମେରିକାର ପ୍ରାକ୍ତନ ରାଷ୍ଟ୍ରପତି ବରାକ ଓବାମା ୨୬ ଜାନୁଆରୀରେ ଏଥିରେ ଅଂଶଗ୍ରହଣ କରିଥିଲେ ଯାହା ୨୭ ଜାନୁଆରୀରେ ପ୍ରସାରିତ ହୋଇଥିଲା ।
ଅଭ୍ୟର୍ଥନା
ଏହି କାର୍ଯ୍ୟକ୍ରମ ସମଗ୍ର ଦେଶରେ ବିଶେଷ କରି ମେଟ୍ରୋପୋଲିଟନ ସହରମାନଙ୍କରେ ବେଶ୍ ଜନାଦୃତ ହୋଇପାରିଛି । ଏକ ସର୍ବେକ୍ଷଣରୁ ଜଣାପଡ଼େ ଯେ ମୁମ୍ବାଇ ଚେନ୍ନାଇ ସମେତ ଭାରତର ମୁଖ୍ୟ ୬ଟି ସହରରେ ୬୬.୭% ଲୋକ ଏହାକୁ ଶୁଣିଥା'ନ୍ତି ।
ମନ କି ବାତ ଆକାଶବାଣୀର ଏକ ପ୍ରମୁଖ ରାଜସ୍ୱ ଆୟକାରୀ ଉତ୍ସରେ ପରିଣତ ହୋଇଛି । ସାଧାରଣତଃ ଏକ ୧୦ ସେକେଣ୍ଡିଆ ଅବଧିର ସ୍ଲଟ ଭାରତୀୟ ମୁଦ୍ରାରେ ୫୦୦ରୁ ୧୫୦୦ଟଙ୍କା ଥାଏ କିନ୍ତୁ ମନ କି ବାତର ୧୦ ସେକେଣ୍ଡିଆ ସ୍ଲଟରୁ ଏହା ୨୦୦,୦୦୦ ଟଙ୍କା ଆୟକରେ ।
ବାହାର ଲିଙ୍କସମୂହ
ଶ୍ରେଣୀ:ରେଡ଼ିଓ କାର୍ଯ୍ୟକ୍ରମ ଶ୍ରେଣୀ:ନରେନ୍ଦ୍ର ମୋଦୀ ଶ୍ରେଣୀ:ମାସିକ ଅଦ୍ୟତନ ଲୋଡ଼ା
ସରୋଜ କୁମାର ମେହେର
ସରୋଜ କୁମାର ମେହେର (ଜନ୍ମ: ୧୯ ଜୁନ ୧୯୭୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୬ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ସରୋଜ କୁମାର ମେହେର ୧୯୭୮ ମସିହାର ଜୁନ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୋଳାନାଥ ମେହେର ଓ ପତ୍ନୀଙ୍କ ନାମ ମିନାକ୍ଷୀ ମେହେର ।
ରାଜନୈତିକ ଜୀବନ
ସରୋଜ କୁମାର ମେହେର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
ବାହାର ଆଧାର
ଶ୍ରେଣୀ:୧୯୭୮ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ପୁନାଲୁର
ଏକ ଭାରତୀୟ ଅଟେ । ଏହା କେରଳର କୋଲ୍ଲମ୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୯.୦୨୧୭ ଉତ୍ତର ଅକ୍ଷାଂଶ ଓ ୭୬.୯୩୨୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୧୯ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୪୭୨୨୬ ଅଟେ । ସେଥି ମଧ୍ୟରୁ ୪୮.୫୭% ଜଣ ପରୁଷ ହୋଇଥିବା ବେଳେ ୫୧.୪୩% ଜଣ ନାରୀ ଅଟନ୍ତି । ର ସାକ୍ଷରତା ହାର ୮୩.୬୨% ଅଟେ । ଏହା ଜାତୀୟ ହାରଠାରୁ -୧୮.୭୮% ପ୍ରତିଶତ କମ ଅଟେ । ସେଥିରୁ ୪୧.୩୪% ପ୍ରତିଶତ ପୁରୁଷ ଓ ୪୨.୨୮% ନାରୀ ଅଟନ୍ତି । ୧୦.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ମାଲୟଲାମ ର ସରକାରୀ ଭାଷା ଅଟେ ।
ପାଣିପାଗ
ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୩.୦ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୨.୫ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୨୭୩୯.୯ mm/inches ହୋଇଥାଏ ।
ବାହାର ଲିଙ୍କ
ଶ୍ରେଣୀ:କେରଳର ସହର
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2
ଜନ୍ମେଜୟ ସାଇବାବୁ
ଜନ୍ମେଜୟ ସାଇବାବୁ(ଜନ୍ମ : ୨୯ ଅକ୍ଟୋବର ୧୯୪୮) ଜଣେ ଛଉ ନୃତ୍ୟଗୁରୁ । ସେ ମୟୁରଭଞ୍ଜ ଛଉ ନୃତ୍ୟ ଶୈଳୀରେ ନୃତ୍ୟ ଶିକ୍ଷାଦାନ କରନ୍ତି । ସେ ୨୦୧୭ ମସିହା ପାଇଁ "କେନ୍ଦ୍ର ସଙ୍ଗୀତ ନାଟକ ଏକାଡେମୀ" ପୁରସ୍କାର ଲାଭ କରିଥିଲେ ।
ଜନ୍ମେଜୟଙ୍କ ଅଜା "ରାଧାମୋହନ ସାଇବାବୁ" ମୟୁରଭଞ୍ଜ ରାଜାଙ୍କ ଦରବାରରେ ଛଉନାଚ ପରିବେଷଣ କରୁଥିଲେ । ସେବେଠାରୁ ଛଉନାଚ, ଜନ୍ମେଜୟଙ୍କ କୌଳିକ ପ୍ରବୃତ୍ତି ପାଲଟିଯାଇଛି । କକା ଅନନ୍ତଚରଣ ସାଇବାବୁ ଏଇ ଛଉନାଚ ପାଇଁ ୧୯୭୧ ମସିହାରେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ଲାଭ କରିସାରିଛନ୍ତି । ଜନ୍ମେଜୟ ଗତ ୪୦ବର୍ଷ ଧରି ଛଉନାଚ ଉପରେ ଗବେଷଣା ଓ ଶିକ୍ଷାଦାନ କରିଆସୁଛନ୍ତି । ୧୯୭୨ ମସିହାରେ ସେ ଦିଲ୍ଲୀ ଆସି କେନ୍ଦ୍ର ସରକାରଙ୍କ ସଂସ୍କୃତି ବିଭାଗରେ ଚାକିରି କରିଥିଲେ । ସାଢେତିନି ବର୍ଷପରେ ଚାକିରି ଛାଡି, ସେ ଦିଲ୍ଲୀରେ "ଗୁରୁକୁଳ ଛଉ ଡ୍ୟାନ୍ସ ସଙ୍ଗମ" ନାମକ ଅନୁଷ୍ଠାନ ଗଠନ କରିଥିଲେ । ସେଠାରେ ମୟୁରଭଞ୍ଜ ଛଉ ନୃତ୍ୟଉପରେ ଶିକ୍ଷାଦାନ ଓ ଗବେଷଣା କରାଯାଏ । ବାରିପଦାରେ "ଛାଉଣୀ" ନାମକ ଅନୁଷ୍ଠାନ ମାଧ୍ୟମରେ ସେ ଛଉନୃତ୍ୟକୁ ପୁନରୁଦ୍ଧାର କରିବାକୁ ଚେଷ୍ଠା କରୁଛନ୍ତି । ଜନ୍ମେଜୟଙ୍କ ଦୁଇ ପୁଅ ମଧ୍ୟ ଛଉ ନୃତ୍ୟଶିଳ୍ପୀ ।
ଆଧାର
ଶ୍ରେଣୀ:୧୯୪୮ ଜନ୍ମ ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ଶୋଭନେଶ୍ୱର ଦେଉଳ, ନିଆଳି
ଶୋଭନେଶ୍ୱର ଦେଉଳ କଟକ ଜିଲ୍ଲାର ନିଆଳି ବ୍ଲକର ନିଆଳି ଗ୍ରାମରେ ଥିବା ଏକ ପୁରାତନ ଉତ୍କଳୀୟ ଦେଉଳ । ଏହା କଳିଙ୍ଗ ସ୍ଥାପତ୍ୟ କଳା ଅନୁସାରେ ଶୋଭନେଶ୍ୱର ମହାଦେବଙ୍କ ଲାଗି ନିର୍ମିତ । ଦେଉଳଟି ପ୍ରାଚୀ ନଦୀର ବାମ କୂଳରେ ଅବସ୍ଥିତ ।
ଇତିହାସ
ଶୋଭନେଶ୍ୱର ମନ୍ଦିର ଗଙ୍ଗବଂଶର ଅନଙ୍ଗଭୀମ ଦେବଙ୍କ ରାଜୁତି କାଳରେ (ଖ୍ରୀଷ୍ଟାବ୍ଦ ୧୧୯୦-୧୧୯୮) ଶ୍ରୀ ବୈଦ୍ୟନାଥ ନାମକ ଏକ ରାଜାଙ୍କଦ୍ୱାରା ନିର୍ମିତ ହୋଇଥିଲା । ବୈଦ୍ୟନାଥ ନାଗବଂଶୀ ଥିଲେ । ଗବେଷକମାନଙ୍କ ମତରେ ବୈଦ୍ୟନାଥ ଜଣେ ସାମନ୍ତ ରାଜା ଥିଲେ । ଗଙ୍ଗବଂଶର ଅଧୋପତନ ପରେ ସେ ମନ୍ଦିରର ଯତ୍ନ ନେଇଥିବା ମଧ୍ୟ ସମ୍ଭବ । ବୈଦ୍ୟନାଥ ଓଡ଼ିଶାରେ କେତେକ ମଠ ମଧ୍ୟ ନିର୍ମାଣ କରାଇଥିଲେ ।
ବୈଦ୍ୟନାଥଙ୍କ ବଂଶ ବିଷୟରେ କେତେକ ତଥ୍ୟ ମିଳେ । କାଶ୍ୟପ ଗୋତ୍ରର ଗରୁଡ଼ ନାମକ ବ୍ରାହ୍ମଣ କାକୋଦରପୁର ଓ ଭୁଜଙ୍ଗମପୁରୀ ଅଞ୍ଚଳରେ ନିଜର ଏକ ରାଜ୍ୟ ବସାଇଥିଲେ । ଗରୁଡ଼ଙ୍କ ପୁତ୍ରଙ୍କ ନାମ ମାଧବ ଓ ମାଧବଙ୍କ ପୁତ୍ରଙ୍କ ନାମ ବୈଦ୍ୟନାଥ । ଏହି ବୈଦ୍ୟନାଥ ଶୋଭନେଶ୍ୱର ମନ୍ଦିରର ନିର୍ମାତା ।
'ସାବନ' ନାମକ ବ୍ରାହ୍ମଣ ଶିଳ୍ପକାର ଭାବେ ଶୋଭନେଶ୍ୱର ମନ୍ଦିର ଗଢ଼ିଥିବା ଶିଳାଲିପିରେ ରହିଛି ।
ପ୍ରତ୍ନଲିପି
thumb|324x324_ପିକସେଲ|ଶୋଭନେଶ୍ୱର ମନ୍ଦିରରେ ଥିବା ଶିଳାଲିପି ଜଗମୋହନର ବାହାର ପଟ ସମ୍ମୁଖରେ ଗୋଟିଏ ପ୍ରସ୍ତର ଶିଳାଲିପି ରହିଛି । ଏହା ପ୍ରାଚୀନ ଦେବନାଗରୀ ଲିପିରେ ଖୋଦିତ ହୋଇଛି । ଦ୍ୱାଦଶ ଶତାବ୍ଦୀରେ ଶୋଭନେଶ୍ୱର ମନ୍ଦିର ତୋଳାଯାଇଥିବା ଉଲ୍ଲେଖ ଏଥିରେ ରହିଛି । ବୈଦ୍ୟନାଥ ରାଜାଙ୍କ ପ୍ରଜାପ୍ରିୟତା ବିଷୟରେ ଏହିଠାରୁ ତଥ୍ୟ ପ୍ରାପ୍ତ ହୁଏ । ଏହା ସହିତ ମନ୍ଦିରରେ ଦେବଦାସୀ ନାଚ ପ୍ରଚଳନ କରାଯାଇଥିବା ବିଷୟ ଲେଖାହୋଇଛି । ବର୍ତ୍ତମାନ ଶୋଭନେଶ୍ୱର ମନ୍ଦିରରେ ଦେବଦାସୀ ପ୍ରଥା ନଥିଲେ ମଧ୍ୟ ଏଠାରୁ ୧୫ ମାଇଲ ଦୂରରେ ଥିବା ବାଲିକୁଦ ନିକଟବର୍ତ୍ତୀ ଖମ୍ବକାଳ ଗ୍ରାମର ଏକ ମଠରେ ଏବେ ମଧ୍ୟ ଗାହାଣ ନାରୀମାନେ ରହିଛନ୍ତି । ଶୋଭନେଶ୍ୱର ମନ୍ଦିରକୁ ପଥିକମାନେ ମେରୁ, ହିମାଳୟ, କୈଳାସ, ବିନ୍ଧ୍ୟ ଓ ମହେନ୍ଦ୍ର ପର୍ବତ ସଙ୍ଗେ ତୁଳନା କରୁଥିଲେ ।
ଐତିହାସିକ ଡଃ ସତ୍ୟନାରାୟଣ ରାଜଗୁରୁ Inscriptions of Orissa ପୁସ୍ତକାବଳୀର ତୃତୀୟ ଗ୍ରନ୍ଥର ଦ୍ୱିତୀୟ ଭାଗରେ ୨୮୦ ସଂଖ୍ୟାରେ ଶୋଭନେଶ୍ୱର ମନ୍ଦିରର ପ୍ରତ୍ନଲିପିକୁ ସମ୍ପୂର୍ଣ୍ଣ ଭାବେ ଦେଇଛନ୍ତି ।
ଏହି ଶିଳାଲିପି ଉଦୟନ ନାମକ କବିଙ୍କ ରଚନା । ଏହା ୨୩ତମ ଧାଡ଼ିରେ ରହିଥିବା ଭଣିତାରୁ ପ୍ରାପ୍ତ ହୁଏ । ଧୀରେ‌ନ୍ଦ୍ରୋଦୟନ ପ୍ରଶସ୍ତିମତୁଲାଂ ତତ୍‌ପ୍ରେରିତଶ୍ଚକ୍ରିୟାନ୍ । ପ୍ରଜ୍ଞାସୁନ୍ଦରମନ୍ଦିର କୁଳଗୃହଂ ନୀତେଃ କଳାସମ୍ପଦାମେକଂ ଧାମ ଚ ଧର୍ମନର୍ମସଦନଂ ଭୂତୋ ଦ୍ୱିଜଃ ସାବନଃ ।
ଏହି 'ଉଦୟନ' ଉଦୟନାଚାର୍ଯ୍ୟ (ପାଖାପାଖି ଖ୍ରୀଷ୍ଟାବ୍ଦ ୧୨୨୦) ବୋଲି ଗବେଷକଙ୍କ ମତ । ଉଦୟନାଚାର୍ଯ୍ୟ ଜୟଦେବଙ୍କ ଗୀତଗୋବିନ୍ଦର ପ୍ରଥମ ଟୀକାକାର । ଉଦୟନାଚାର୍ଯ୍ୟଙ୍କ ଟୀକା 'ଭାବବିଭାବିନୀ ' ଭାବେ ନାମିତ ।
ସ୍ଥାପତ୍ୟ
ମନ୍ଦିରଟି ଚାରିଗୋଟି ଭାଗରେ ବିଭକ୍ତ : ବିମାନ, ଜଗମୋହନ, ନାଟମନ୍ଦିର ଓ ଭୋଗମଣ୍ଡପ । ନାଟମନ୍ଦିର ଓ ଭୋଗମଣ୍ଡପ ଧ୍ୱସ୍ତ ହୋଇଯାଇ ତାହାଙ୍କର କେବଳ ଅବଶେଷ ରହିଛି । ମନ୍ଦିରର ବିମାନ ରେଖ ଶୈଳୀରେ ଓ ଜଗମୋହନ ପୀଢ଼ ଶୈଳୀରେ ନିର୍ମିତ । ବିମାନ ସପ୍ତରଥ ନକ୍ସା ଅନୁସାରେ ଗଢ଼ାହୋଇଛି । ବାଡ଼ ପାଞ୍ଚଗୋଟି ଭାଗରେ ବିଭକ୍ତ ଓ ବନ୍ଧନ ଏବଂ ବାରଣ୍ଡାଦ୍ୱାରା ପରିବେଷ୍ଟିତ । ମନ୍ଦିରର ଗଣ୍ଡିରେ ଅଙ୍ଗଶିଖରମାନ ରହିଛି ।
କଳାକୃତି
ଶୋଭନେଶ୍ୱର ମନ୍ଦିରର ଗାତ୍ରରେ ଅନେକ କଳାକୃତି ରହିଛି । ନାୟିକା ଓ ଦିଗପାଳମାନଙ୍କ କମନୀୟ ମୂର୍ତ୍ତି ଖୋଦିତ ହୋଇଛି ।
ଆଠଗୋଟି ଚତୁର୍ଭୁଜ ବିଷ୍ଣୁମୂର୍ତ୍ତି ଏହି ସ୍ଥାନରୁ ପ୍ରାପ୍ତ ହୋଇଛି । ପ୍ରତ୍ନତତ୍ତ୍ୱ ବିଭାଗଦ୍ୱାରା ଏକ କ୍ଷୁଦ୍ର ସଙ୍ଗ୍ରହାଳୟ ନିର୍ମିତ ହୋଇ ତହିଁରେ ଏହି ଆଠଗୋଟି ବିଷ୍ଣୁ ପ୍ରତିମା, ଏକ ବରାହ ପ୍ରତିମା ଓ ଏକ ଯମ ପ୍ରତିମା ସାଇତା ହୋଇ ରଖାହୋଇଛି । ଏତେ ସଂଖ୍ୟକ ବିଷ୍ଣୁ ପ୍ରତିମା ଉଦ୍ଧାର ହୋଇଥିବାରୁ ଶୋଭନେଶ୍ୱର ପୂର୍ବକାଳରେ ଏକ ପ୍ରଧାନ ବୈଷ୍ଣବ ପୀଠ ଥିଲା ବୋଲି ପ୍ରତୀତ ହୁଏ ।
ଶୋଭନେଶ୍ୱର ମନ୍ଦିରର ଦକ୍ଷିଣ ଦିଗରେ ହରଚଣ୍ଡୀଙ୍କ ମନ୍ଦିର ରହିଛି । ଏହି ମନ୍ଦିରରେ ଅଷ୍ଟଭୁଜା ଚାମୁଣ୍ଡାଙ୍କ ପ୍ରତିମା ହରଚଣ୍ଡୀ ନାମରେ ପୂଜିତ ହେଉଛନ୍ତି । ଅଷ୍ଟମ କିମ୍ବା ନବମ ଶତାବ୍ଦୀରେ ନିର୍ମିତ ଏହି ଚାମୁଣ୍ଡା ବିଗ୍ରହ ଓଡ଼ିଶାର ସବୁଠୁଁ ପୁରାତନ ଚାମୁଣ୍ଡା ବିଗ୍ରହ ଭାବେ ଜଣାଶୁଣା ।
ପାଖରେ ଷଷ୍ଠ ଶତାବ୍ଦୀର ଏକ ବ୍ରହ୍ମା ମୂର୍ତ୍ତି ମଧ୍ୟ ପୂଜିତ । ଏହି ପ୍ରତିମାରେ ଚତୁର୍ମୁଖ ବ୍ରହ୍ମା କମଳାସନରେ ରୂପାୟିତ । ପୁରୁଣା ଦେଉଳ ଭାଙ୍ଗିଯାଇଥିବାରୁ ପ୍ରତିମାଙ୍କ ଉଦ୍ଦେଶ୍ୟରେ ଏକ ନୂତନ ରେଖ ଦେଉଳ ନିର୍ମିତ ହୋଇଛି ।
ସଂରକ୍ଷଣ
ଶୋଭନେଶ୍ୱର ମନ୍ଦିରଟି ତଳ ଅଞ୍ଚଳରେ ନିର୍ମିତ ହୋଇଥିବାରୁ ବର୍ଷା ଋତୁରେ ମନ୍ଦିର ପ୍ରାଙ୍ଗଣ ପାଣିରେ ବୁଡ଼ି ରହେ । ଦେଉଳର ବିଭିନ୍ନ ଅଂଶରେ ଶିଉଳି ମଧ୍ୟ ମାଡ଼ିଯାଏ । ବର୍ଷା ଓ ଶିଉଳି ଯୋଗୁଁ ଅନେକ କଳାକୃତିର ନିଖୁଣତା ସ୍ପଷ୍ଟ ଭାବେ ବାରି ହେଉନାହିଁ ।
ତିନି ଚାରି ବର୍ଷକୁ ଥରେ ଭାରତୀୟ ପୁରାତତ୍ତ୍ୱ ସର୍ବେକ୍ଷଣଦ୍ୱାରା ମନ୍ଦିରର ରାସାୟନିକ ସଫେଇ କରାଯାଇଥାଏ । କେନ୍ଦ୍ର|thumb|792x792_ପିକସେଲ|ଶୋଭନେଶ୍ୱର ଦେଉଳର ୩୬୦-ଡିଗ୍ରି ଚିତ୍ର
ଆଧାର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ଗୁରୁପ୍ରସାଦ ମହାପାତ୍ର
ଗୁରୁପ୍ରସାଦ ମହାପାତ୍ର (୨୨ ଏପ୍ରିଲ ୧୯୬୨ - ୧୯ ଜୁନ୍ ୨୦୨୧) ଭାରତୀୟ ପ୍ରଶାସନିକ ସେବା (ଆଇ ଏ ଏସ)ର ଜଣେ ଅଧିକାରୀ ଥିଲେ ଯିଏ ଗୁଜରାଟ ରାଜ୍ୟ ସରକାର ଏବଂ ଭାରତର କେନ୍ଦ୍ରୀୟ ସରକାରରେ ମଧ୍ୟ ଅନେକ ଗୁରୁତ୍ୱପୂର୍ଣ୍ଣ ପଦବୀରେ ଅବସ୍ଥାପିତ ହୋଇଥିଲେ। କୋଭିଡ-୧୯ କାରଣରୁ ଜୁନ୍ ୨୦୧୧ରେ ତାଙ୍କର ଦେହାନ୍ତ ସମୟରେ ସେ ଭାରତର ସରକାରୀ ଶିଳ୍ପ ଏବଂ ଆଭ୍ୟନ୍ତରୀଣ ବାଣିଜ୍ୟର ପ୍ରୋତ୍ସାହନ ବିଭାଗ (ଡି ପି ଆଇ ଆଇ ଟି) ବିଭାଗର ସଚିବ ଭାବରେ କାର୍ଯ୍ୟ କରିଥିଲେ। ଏପ୍ରିଲ୍ ୨୦୨୧ ରେ, ସେ ନିଜେ କୋଭିଡରେ ପୀଡିତ ଥିବା ସତ୍ତ୍ୱେ ଦିନରାତି ଅମ୍ଳଜାନର ଉପଲବ୍ଧତା ସୁନିଶ୍ଚିତ କରିବା ପାଇଁ କାର୍ଯ୍ୟ କରିଥିଲେ ଯେତେବେଳେ କୋଭିଡ ମହାମାରୀ ସବୁଠାରୁ ଭୟଙ୍କର ଥିଲା ଏବଂ ଏହି ରୋଗରେ ମୃତ୍ୟୁ ଦେଶରେ ପହଞ୍ଚିଥିଲା। ୨୦୨୨  ମସିହାରେ, ଭାରତ ସରକାର ପରବର୍ତ୍ତୀ ସମୟରେ ଶ୍ରୀ ମହାପାତ୍ରଙ୍କୁ ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ ଯାହାକି କୋଭିଡ ରୋଗୀଙ୍କ ଦୁଖ ଦୂର କରିବାରେ ତାଙ୍କର ଅତୁଳନୀୟ ଅବଦାନ ଥିଲା।
ପ୍ରାଥମିକ ଜୀବନ ଏବଂ ଶିକ୍ଷା
ଗୁରୁପ୍ରସାଦ ମହାପାତ୍ର ୨୨ ଏପ୍ରିଲ ୧୯୬୨ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ବିଜେତା ଶ୍ରୀ ମହାପାତ୍ର ନୀଳମଣି ସାହୁ ଏବଂ ପ୍ରସନ୍ନ କୁମାରୀ ଦେବୀଙ୍କଠାରେ ଜନ୍ମଗ୍ରହଣ କରିଥିଲେ। ସେ ଭୁବନେଶ୍ୱର ବକ୍ସି ଜଗବନ୍ଧୁ ବିଦ୍ୟାଧର କଲେଜରୁ ଇତିହାସରେ ବିଏ ଡିଗ୍ରୀ ଅର୍ଜନ କରିଥିଲେ ଏବଂ ଜବାହରଲାଲ ନେହେରୁ ବିଶ୍ୱବିଦ୍ୟାଳୟ (ଜେଏ ନ ୟୁ)ରୁ ରାଜନୀତି ବିଜ୍ଞାନରେ ମାଷ୍ଟର ଡିଗ୍ରୀ ହାସଲ କରିଥିଲେ। ସେ ଜେଏନୟୁରେ ଥିବା ସ୍କୁଲ ଅଫ୍ ଇଣ୍ଟରନ୍ୟାସନାଲ ଷ୍ଟଡିଜରୁ କୂଟନୈତିକ କ୍ଷେତ୍ରରେ ଏମ ଫିଲ୍ ଡିଗ୍ରୀ ହାସଲ କରିଥିଲେ। ପରେ ସେ ସ୍ଲୋଭେନିଆର ଲୁବୁଲଜାନା ବିଶ୍ୱବିଦ୍ୟାଳୟର ଅର୍ଥନୀତି ବିଭାଗରୁ ଏମବିଏ ଡିଗ୍ରୀ ହାସଲ କରିଥିଲେ। ବରୋଦାର ମହାରାଜା ସାୟାଜିରାଓ ବିଶ୍ୱବିଦ୍ୟାଳୟ ତାଙ୍କୁ "ପରିବର୍ତ୍ତନ ପରିଚାଳନା: ଗୁଜରାଟ ବିଦ୍ୟୁତ୍ ବୋର୍ଡର ବିଦ୍ୟୁତ୍ କ୍ଷେତ୍ର ସଂସ୍କାର ଏବଂ ପୁନଃ ନିର୍ମାଣର ଏକ ଗୁରୁତର ମୂଲ୍ୟାଙ୍କନ" ଉପରେ ତାଙ୍କର ସିଦ୍ଧାନ୍ତ ପାଇଁ ପିଏଚଡି ଡିଗ୍ରୀ ପ୍ରଦାନ କରିଛନ୍ତି।
କାର୍ଯ୍ୟକାଳ
ଗୁରୁପ୍ରସାଦ ମହାପାତ୍ର ୧୯୮୬ରେ ଗୁଜରାଟ କ୍ୟାଡରରେ ଜଣେ ଅଧିକାରୀ ଭାବରେ ଆଇ ଏ ଏସରେ ଯୋଗ ଦେଇଥିଲେ। ତାଙ୍କର ପ୍ରଥମ ନିଯୁକ୍ତି ସୁରେନ୍ଦ୍ରନଗର ଜିଲ୍ଲାର ଗୁଜରାଟର ଲିମ୍ବଡି ତାଲୁକାରେ ଉପ-ବିଭାଗୀୟ ଜିଲାପାଳ ଭାବରେ ହୋଇଥିଲା। ତାଙ୍କ କାର୍ଯ୍ୟକାଳ ମଧ୍ୟରେ ଏହି ଜିଲ୍ଲା ଗୁଜରାଟର ପ୍ରଥମ ଜିଲ୍ଲା ଭାବରେ ଭାରତ ସରକାରଙ୍କ ସମନ୍ୱିତ ବର୍ଜ୍ୟବସ୍ତୁ ବିକାଶ ପ୍ରକଳ୍ପ କାର୍ଯ୍ୟକାରୀ କରିଥିଲା। ପରେ ତାଙ୍କୁ ଜୁନାଗଡ ଜିଲ୍ଲା ଏବଂ ରାଜକୋଟ ଜିଲ୍ଲାର ଜିଲ୍ଲାପାଳ ଭାବରେ ନିଯୁକ୍ତ କରାଯାଇଥିଲା।
ଜିଲ୍ଲାପାଳ ସେବା ପରେ ସେ ଗୁଜରାଟ ଶିଳ୍ପ ବିକାଶ ନିଗମର ଯୁଗ୍ମ ପରିଚାଳନା ନିର୍ଦ୍ଦେଶକ ତଥା ଅତିରିକ୍ତ ବିକ୍ରୟ କର କମିଶନର ଭାବରେ କାର୍ଯ୍ୟ କରିଥିଲେ। ତା’ପରେ ସେ ସୁରଟର କମିଶନର ଭାବରେ ଦାୟିତ୍ୱ ଗ୍ରହଣ କଲେ। ସେ ଅହମ୍ମଦାବାଦର ମ୍ୟୁନିସିପାଲିଟି କମିଶନର ଭାବରେ ମଧ୍ୟ କାର୍ଯ୍ୟ କରିଥିଲେ ଯେଉଁଥିରେ କଙ୍କରିଆ ହ୍ରଦ ପ୍ରକଳ୍ପ ଏବଂ ସାବରମତି ନଦୀ ପ୍ରକଳ୍ପ ଗଠନ ହୋଇଥିଲା। ୟୁନେସ୍କୋରେ ଦାଖଲ ପାଇଁ ତାଙ୍କ ତତ୍ତ୍ୱାବଧାନରେ ପ୍ରସ୍ତୁତ ଦଲିଲ ୨୦୧୭ରେ ଅହମ୍ମଦାବାଦକୁ ଭାରତର ପ୍ରଥମ ବିଶ୍ୱ ଐତିହ୍ୟ ସହର ଭାବରେ ଘୋଷଣା କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ।
ସମଗ୍ର ଭାରତ ସ୍ତରରେ ସେ ବାଣିଜ୍ୟ ବିଭାଗରେ ଯୁଗ୍ମ ସଚିବ, ବିମାନ ବନ୍ଦର ପ୍ରାଧିକରଣର ଚେୟାରମ୍ୟାନ୍ ତଥା ଶିଳ୍ପ ତଥା ଆଭ୍ୟନ୍ତରୀଣ ବାଣିଜ୍ୟର ପ୍ରୋତ୍ସାହନ ବିଭାଗର ସଚିବ ଭାବରେ କାର୍ଯ୍ୟ କରିଥିଲେ।
ହାଣ୍ଟାଭୂତାଣୁ ରକ୍ତସ୍ରାବୀ ଜ୍ୱର ସ‌ହିତ ବୃକ୍‌କ ସିଣ୍ଡ୍ରୋମ
ହାଣ୍ଟାଭୂତାଣୁ ରକ୍ତସ୍ରାବୀ ଜ୍ୱର ସ‌ହିତ ବୃକ୍‌କ ସିଣ୍ଡ୍ରୋମ (HFRS) କେତେକ ନିର୍ଦ୍ଦିଷ୍ଟ ହାଣ୍ଟାଭୂତାଣୁ ସଂକ୍ରମଣ ଯୋଗୁ ସମାନ ଧରଣର ରୋଗ ହେଉଥିବା ଏକ ଗୋଷ୍ଠୀର ନାମ । ପ୍ରାରମ୍ଭିକ ଲକ୍ଷଣରେ ସାଧାରଣତଃ ମୁଣ୍ଡବିନ୍ଧା, ପେଟ ଯନ୍ତ୍ରଣା, ଜ୍ୱର, ଅଇ ଏବଂ ଅସ୍ପଷ୍ଟ ଦୃଷ୍ଟି ଅନ୍ତର୍ଭୁକ୍ତ ହୋଇପାରେ । ପରବର୍ତ୍ତୀ ସମୟରେ ନିମ୍ନ ରକ୍ତଚାପ, ବୃକ୍‌କ ବିଫଳତା ଏବଂ ରକ୍ତସ୍ରାବ ହୋଇପାରେ । ସଂସ୍ପର୍ଶରେ ଆସିବାର ୧ରୁ ୨ ସପ୍ତାହ ପରେ ପ୍ରାରମ୍ଭିକ ଲକ୍ଷଣଗୁଡ଼ିକ ଦେଖାଯାଏ ।
ନିର୍ଦ୍ଦିଷ୍ଟ ଭାବରେ ଏହା ବୁନିଆଭିରାଲେସ ଶ୍ରେଣୀର ଅର୍ଥୋଭୂତାଣୁଦ୍ୱାରା ହୋଇଥାଏ । ଏଥିରେ ହଣ୍ଟାନ ଅର୍ଥୋଭୂତାଣୁ, ଡୋବ୍ରାଭା-ବେଲଗ୍ରେଡ ଅର୍ଥୋଣ୍ଟାଭୂତାଣୁ ସାରେମା ଭୂତାଣୁ, ସିଓଲ ଅର୍ଥୋହାଣ୍ଟାଭୂତାଣୁ ଏବଂ  ପୁମାଲା ଅର୍ଥୋହାଣ୍ଟାଭୂତାଣୁ ଥାଇପାରେ । ଏହି ରୋଗ ସାଧାରଣତଃ ମୂଷାଜାତୀୟ ପ୍ରାଣୀଙ୍କଦ୍ୱାରା ପ୍ରଦୂଷିତ ବାୟୁକୁ ଶ୍ୱାସକ୍ରିୟାରେ ଗ୍ରହଣ କଲେ ହୁଏ । ଲୋକ-ଲୋକଙ୍କ ମଧ୍ୟରେ ବିସ୍ତାର ବହୁତ କ୍ୱଚିତ୍ ହୁଏ ।  ରକ୍ତ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ। ଆମେରିକାରେ ଥିବା ହାଣ୍ଟାଭୂତାଣୁ ଯୋଗୁ ହାଣ୍ଟାଭାଇରସ୍ ଫୁସଫୁସ ସିଣ୍ଡ୍ରୋମ ହୋଇଥାଏ ।
ଏହି ରୋଗରେ ବର୍ଷକୁ ପ୍ରାୟ ୬୦,୦୦୦ରୁ ୧୫୦,୦୦୦ ଲୋକ ପିଡ଼ିତ ହୁଅନ୍ତି । ଅଧିକାଂଶ ରୋଗ ମୁଖ୍ୟତଃ ଏସିଆ, ୟୁରୋପ, ଚାଇନା ଏବଂ ଋଷିଆରେ ଘଟିଥାଏ । ଅନେକ ଅଞ୍ଚଳରେ ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି, ଯାହା ବାହାରେ ଅଧିକ ସମୟ ରହୁଥିବା ଯୋଗୁ ହୋଇପାରେ । ଏହି ରୋଗର ପ୍ରଥମ ସ୍ପଷ୍ଟ ବର୍ଣ୍ଣନା ୧୯୩୦ ଦଶକରୁ ଆରମ୍ଭ ହୋଇଥିଲା । ଏହାର ମୂଳ କାରଣ ୧୧୯୭୮ ମସିହାରେ ଆବିଷ୍କାର ହୋଇଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବାର୍ସେଲୋନା ଫୁଟବଲ କ୍ଲବ
୧୮୯୯ ମସିହାରେ ହୋଆନ୍ ଗାମ୍ପରଙ୍କ ନେତୃତ୍ୱରେ କିଛି ସ୍ୱିସ୍, ସ୍ପେନୀୟ, ଇଂରାଜୀ ଓ କାଟାଲାନ୍ ଫୁଟବଲ ଖେଳାଳି ମିଶି ଏହି କ୍ଲବ୍‍ର ପ୍ରତିଷ୍ଠା କରିଥିଲେ । ପରେ ଏହି କ୍ଲବ୍ କାଟାଲାନ୍ ସଂସ୍କୃତିର ଏକ ସଙ୍କେତ ଚିହ୍ନ ପାଲଟି ଯାଇଥିଲା । ବାର୍ସେଲୋନା ଫୁଟବଲ କ୍ଲବର ଆଦର୍ଶ ବାକ୍ୟ ହେଉଛି - "ମେସ୍ କୋ ଉନ୍ କ୍ଲୁବ୍ (Més que un club)" (ଅର୍ଥାତ୍ - "କେବଳ କ୍ଲବ୍‍ଠାରୁ ଆହୁରି ଅଧିକ") । ବାର୍ସେଲୋନା ଫୁଟବଲ କ୍ଲବ୍‍ର ସମର୍ଥକମାନେ ଏହି କ୍ଲବ୍ ଦଳର ମାଲିକ ତଥା ନିୟନ୍ତ୍ରଣକାରୀ ଯାହା ଅନ୍ୟ ପ୍ରମୁଖ ଫୁଟବଲ କ୍ଲବ୍‍‍ମାନଙ୍କରେ ଦେଖିବାକୁ ମିଳେ ନାହିଁ । ଏହି କ୍ଲବ୍‍ର ବ୍ୟାବସାୟିକ ମୂଲ୍ୟ ପ୍ରାୟ ୪୦୬ କୋଟି ଆମେରିକୀୟ ଡଲାର୍ ଓ ବିଶ୍ୱର ସବୁଠାରୁ ଧନୀ ଫୁଟବଲ କ୍ଲବ୍ ତାଲିକାରେ ଏହାର ସ୍ଥାନ ଚତୁର୍ଥ । ଏହି କ୍ଲବ୍‍ର ବାର୍ଷିକ ଆୟ ୮୪୦.୮ କୋଟି ୟୁରୋ ହୋଇଥିବାରୁ ଡେଲୋଏ ଫୁଟବଲ ମନି ଲିଗ୍ ଏହାକୁ ବିଶ୍ୱର ସବୁଠାରୁ ଧନୀ ଫୁଟବଲ କ୍ଲବ୍ ବୋଲି ମାନ୍ୟତା ଦେଇଥିଲା । ହାଉମେ ପିକାସ୍ ଓ ଜୋସେଫ୍ ମାରିଆ ଏସ୍ପିନାସଙ୍କ ଲିଖିତ "କାଣ୍ଟ୍ ଡେଲ୍ ବାର୍ସା (Cant del Barça)" ଏହି କ୍ଲବ୍‍ର ଦଳୀୟ ଗୀତ (ଆନ୍ଥେମ୍) । ସାଧାରଣତଃ ବାର୍ସେଲୋନା ଫୁଟବଲ ଦଳର ଖେଳାଳିମାନେ ନୀଳ ଓ ଲାଲ୍ ପଟି ପଡ଼ିଥିବା ପୋଷାକ ପିନ୍ଧି ଖେଳୁଥିବାରୁ ଏହି କ୍ଲବ୍‍ର ଆଉ ଏକ ଡାକ ନାମ ହେଲା ବ୍ଲାଉଗ୍ରାନା (Blaugrana) (ବ୍ଲାଉ – ନୀଳ, ଗ୍ରାନା – ରକ୍ତ ପରି ଲାଲ) ।
ସ୍ପେନର ଘରୋଇ କ୍ଲବ୍ ଫୁଟବଲ ପ୍ରତିଯୋଗିତାମାନଙ୍କରେ ବାର୍ସେଲୋନା ୭୪ ଥର ବିଭିନ୍ନ ଟ୍ରଫି ଜିତିଛି : ୨୬ ଥର ଲା ଲିଗା, ୩୦ ଥର କୋପା ଡେଲ୍ ରେ, ୧୩ ଥର ସୁପରକୋପା ଡି ଇସ୍ପାନା, ୩ ଥର କୋପା ଇଭା ଦୁଆର୍ତେ, ଏବଂ ୨ ଥର କୋପା ଡେ ଲା ଲିଗା । ଅନ୍ତର୍ଜାତୀୟ କ୍ଲବ୍ ଫୁଟବଲ ପ୍ରତିଯୋଗିତାମାନଙ୍କରେ ବାର୍ସେଲୋନା ୨୦ ଥର ବିଭିନ୍ନ ଟ୍ରଫି ଜିତିଛି : ୫ ଥର ୟୁଇଫା ଚାମ୍ପିୟନ୍ସ ଲିଗ, ୪ ଥର ୟୁଇଫା କପ୍ ୱିନର୍ସ କପ, ୫ ଥର ୟୁଇଫା ସୁପର କପ, ୩ ଥର ଇଣ୍ଟର୍-ସିଟିସ୍ ଫେୟାର୍ସ କପ ଓ ୩ ଥର ଫିଫା କ୍ଲବ୍ ବିଶ୍ୱକପ । ୧୯୯୭, ୨୦୦୯, ୨୦୧୧, ୨୦୧୨ ଓ ୨୦୧୫ ମସିହାରେ ଅନ୍ତରାଷ୍ଟ୍ରୀୟ ଫୁଟବଲ ଇତିହାସ ଓ ପରିସଂଖ୍ୟାନ ସଂଘ (International Federation of Football History & Statistics)ଦ୍ୱାରା ପ୍ରକାଶିତ ବିଶ୍ୱ ସ୍ତରର ଶ୍ରେଷ୍ଠ କ୍ଲବ୍ ତାଲିକାରେ ବାର୍ସେଲୋନା ଫୁଟବଲ କ୍ଲବ୍‍ ସର୍ବୋଚ୍ଚ ସ୍ଥାନ ଅକ୍ତିଆର କରିଥିଲା । ୨୦୧୬ ମସିହାରେ ଏହା ୟୁଇଫା କ୍ଲବ୍ ତାଲିକାରେ ଦ୍ୱିତୀୟ ଶ୍ରେଷ୍ଠ ଦଳର ମାନ୍ୟତା ପାଇଥିଲା । ସ୍ପେନର ଆଉ ଏକ ଫୁଟବଲ କ୍ଲବ୍ ରିଆଲ ମାଦ୍ରିଦ ହେଉଛି ବାର୍ସେଲୋନା ଫୁଟବଲ ଦଳର ପାରମ୍ପରିକ ପ୍ରତିଦ୍ୱନ୍ଦୀ । ଏମାନଙ୍କ ମଧ୍ୟରେ ହେଉଥିବା ଫୁଟବଲ ମ୍ୟାଚକୁ ଏଲ୍ କ୍ଲାସିକୋ (El Clásico) ବୋଲି କୁହାଯାଇଥାଏ ।
ବିଶ୍ୱର ବହୁ ଦେଶରେ ବାର୍ସେଲୋନା ଫୁଟବଲ ଦଳର ସମର୍ଥକ ରହିଛନ୍ତି ଏବଂ ସାମାଜିକ ମାଧ୍ୟମରେ ଏହାର ଅନୁସରଣକାରୀଙ୍କ (ଫଲୋଅର୍) ସଂଖ୍ୟା ସମସ୍ତ ଖେଳର ଦଳଙ୍କ ମଧ୍ୟରେ ସର୍ବାଧିକ । ବାର୍ସେଲୋନା ଫୁଟବଲ କ୍ଲବର ଖେଳାଳିମାନେ ୧୨ ଥର ବଲୁନ୍ ଡି’ଓର୍ ଓ ୭ ଥର ଫିଫା ୱଲ୍ଡ ପ୍ଲେୟର୍ ଅଫ୍ ଦ ଇୟର୍ ସମ୍ମାନ ଲାଭ କରିଛନ୍ତି । ରୋନାଲ୍ଡୋ (ବ୍ରାଜିଲ), ରୋନାଲ୍ଡିନୋ, ରିଭାଲ୍ଡୋ, ରୋମାରିଓ ପ୍ରଭୃତି ପ୍ରଖ୍ୟାତ ଖେଳାଳି ବାର୍ସେଲୋନା କ୍ଲବ୍ ପାଇଁ ଖେଳିଛନ୍ତି । ୨୦୧୦ ମସିହାରେ ବାର୍ସେଲୋନା କ୍ଲବ୍‍ର ତରୁଣ ଦଳରୁ ତିନି ଜଣ ଖେଳାଳି ଲିଓନେଲ୍ ମେସି, ଆଣ୍ଡ୍ରେଆସ୍ ଇନିଏସ୍ତା ଓ ଜାଭି ବାର୍ସେଲୋନା ମୁଖ୍ୟ ଦଳ ପାଇଁ ଖେଳିବା ଆରମ୍ଭ କରିଥିଲେ ଏବଂ ସେହି ବର୍ଷର ଫିଫା ବେଲୁନ୍ ଡି’ଓର୍ ସମ୍ମାନ ହାସଲ କରିଥିଲେ । ଗୋଟିଏ ଫୁଟବଲ ଦଳରୁ ୩ ଜଣ ଖେଳାଳି ଏକା ବର୍ଷରେ ଏହି ପୁରସ୍କାର ପାଇବା ଘଟଣା ପୂର୍ବରୁ କେବେ ହୋଇନଥିଲା । ବାର୍ସେଲୋନା କ୍ଲବ୍ ପାଇଁ ଖେଳୁଥିବା ଖେଳାଳିମାନେ ୮ ଥର “ୟୁରୋପୀୟ ଗୋଲ୍ଡେନ୍ ସୁ” ପୁରସ୍କାର ମଧ୍ୟ ଜିତିଛନ୍ତି ।
ପ୍ରାରମ୍ଭିକ ଯୁଗର ଇତିହାସ (୧୮୯୯-୧୯୨୨)
ବାର୍ସେଲୋନାରେ ଏକ ଫୁଟବଲ କ୍ଲବ୍ ଗଢ଼ିବାର ଉଦ୍ଦେଶ୍ୟ ନେଇ ହୋଆନ ଗାମ୍ପର ୧୮୯୯ ମସିହା ଅକ୍ଟୋବର ୨୨ ତାରିଖରେ ଲୋସ୍ ଡେପୋର୍ଟେସରେ ଏକ ବିଜ୍ଞାପନ ଦେଇଥିଲେ । ତାଙ୍କ ବିଜ୍ଞାପନ ପଢ଼ି ଲୋକେ ଆଗ୍ରହୀ ହେବାରୁ ନଭେମ୍ବର ୨୯ ତାରିଖରେ ଏକ ବୈଠକ ରଖାଗଲା । ୱାଲ୍‍ଟର୍ ୱାଇଲ୍‍ଡ୍, ଲୁଇ ଡି’ଓସୋ, ବାର୍ତ୍ତୋମ୍ୟୁ ଟେରାଡାସ, ଓଟ୍ଟୋ କୁଞ୍ଜଲ୍, ଓଟ୍ଟୋ ମାୟର୍, ଏନ୍ରିକ୍ ଡୁକାଲ, ପେରେ କାବୋଟ, କାର୍ଲେସ୍ ପୁୟୋଲ୍, ଜୋସେଫ୍ ଲୋବେଟ, ଜନ୍ ପାର୍ସନ୍ସ, ୱିଲିୟମ୍ ପାର୍ସନ୍ସ ଆଦି ୧୧ ଜଣ ଖେଳାଳି ଏହି ବୈଠକରେ ଯୋଗ ଦେଇଥିଲେ । ଏହିଠାରୁ ବାର୍ସେଲୋନା କ୍ଲବର ଜନ୍ମ ହୋଇଥିଲା ।
ବାର୍ସେଲୋନା ଦଳ ପ୍ରାଦେଶିକ ଓ ଜାତୀୟ ସ୍ତରରେ କ୍ଲବ ଫୁଟବଲ ଖେଳିବା ଆରମ୍ଭ କଲା । କାମ୍ପିଓନାଟ୍ ଡି କାଟାଲୁନିଆ ଓ କୋପା ଡେଲ୍ରେ ପ୍ରତିଯୋଗିତାରେ ଅଂଶ ଗ୍ରହଣ କଲା । ୧୯୦୨ରେ ବାର୍ସେଲୋନା ଦଳ ନିଜ ପ୍ରଥମ ଟ୍ରଫି କୋପା ମକାୟା ଜିତିଲା ଏବଂ ନିଜର ପ୍ରଥମ କୋପା ଡେଲ୍ରେ ପ୍ରତିଯୋଗିତାରେ ଖେଳି ଆଥଲେଟିକ ବିଲବାଓଠାରୁ ଫାଇନାଲରେ ୧-୨ ଗୋଲରେ ପରାସ୍ତ ହେଲା । ୧୯୦୫ କାମ୍ପିଓନାଟ୍ ଡି କାଟାଲୁନିଆ ପରଠାରୁ କୌଣସି ପ୍ରତିଯୋଗିତା ନ ଜିତିପାରି ହତୋତ୍ସାହ ଏବଂ ଆର୍ଥିକ ଅନଟନ ଦେଇ ଗତି କରୁଥିବା ବାର୍ସେଲୋନା ଦଳର ଅଧ୍ୟକ୍ଷ ପଦ ହୋଆନ ଗାମ୍ପର ସମ୍ଭାଳିଲେ । ୧୯୦୮ରୁ ୧୯୨୫ ମଧ୍ୟରେ ସେ ବିଭିନ୍ନ ସମୟରେ କ୍ଲବ୍‍ର ଅଧ୍ୟକ୍ଷ ପଦବୀ ସମ୍ଭାଳିଥିଲେ ।
୧୯୦୯ ମସିହା ମାର୍ଚ୍ଚ ୧୪ ତାରିଖରେ ବାର୍ସେଲୋନା ଦଳ ୮୦୦୦ ଦର୍ଶକ କ୍ଷମତାବିଶିଷ୍ଟ କ୍ୟାମ୍ପ ଡେ ଲା ଇଣ୍ଡୁଷ୍ଟ୍ରିଆକୁ ନିଜର ଘର ମ୍ୟାଚ ଷ୍ଟାଡ଼ିୟମ ଭାବେ ଗ୍ରହଣ କଲା । ତାହା ଆଗାମୀ ବର୍ଷ ଏକ ଲୋଗୋ ନିଶ୍ଚିତ କରିବା ଉଦ୍ଦେଶ୍ୟରେ କ୍ଲବ୍ ଏକ ପ୍ରତିଯୋଗିତାର ଆୟୋଜନ କଲା । କାର୍ଲେସ୍ କୋମାମାଲାଙ୍କ ଲୋଗୋକୁ ଏଥିରେ ବିଜୟୀ ଘୋଷଣା କରି ଦଳ ପାଇଁ ଏହାକୁ ଗ୍ରହଣ କରାଗଲା । ଏଥିରେ କିଛି ଛୋଟ ପରିବର୍ତ୍ତନ କରି ଏହାକୁ ଆଜି ପର୍ଯ୍ୟନ୍ତ ଦଳର ଚିହ୍ନ ଭାବେ ବ୍ୟବହାର କରାଯାଉଛି ।
ନୂଆ ଷ୍ଟାଡ଼ିୟମ ପାଇବା ପରେ ବାର୍ସେଲୋନା ଦଳ ଦକ୍ଷିଣ ଫ୍ରାନ୍ସ, କାଟାଲୁନିଆ ଏବଂ ବାସ୍କ ଅଞ୍ଚଳର ବିଭିନ୍ନ କ୍ଲବ୍ ସହିତ ପାଇରେନିସ୍ କପ ପ୍ରତିଯୋଗିତାରେ ଖେଳିଲା । ସେ ସମୟରେ ଏଥିରେ ବିଜୟ ଲାଭ କରିବାକୁ ଏକ କୀର୍ତ୍ତିମାନ ରୂପେ ବିବେଚନା କରା ଯାଉଥିଲା । ଉଦଘାଟନୀ ବର୍ଷ ୧୯୧୦ରୁ ୧୯୧୩ ପର୍ଯ୍ୟନ୍ତ କ୍ରମାଗତ ଚାରି ବର୍ଷ ବାର୍ସେଲୋନା ଦଳ ଏହି ପ୍ରତିଯୋଗିତା ଜିତିଥିଲା । କାର୍ଲେସ୍ କୋମାମାଲା ଏହି ଚାରି ବର୍ଷ ବାର୍ସେଲୋନା ଫୁଟବଲ ଦଳର ସଦସ୍ୟ ଥିଲେ । ୧୯୧୪ ମସିହାରେ ଏହି ପ୍ରତିଯୋଗିତାର ଉଦଯାପନୀ ବର୍ଷରେ ବାର୍ସେଲୋନା ଦଳ ସ୍ଥାନୀୟ ଇସ୍ପାନ୍ୟୋଲ୍ ଆର୍‍ସିଡି ଦଳଠାରୁ ପରାଜିତ ହୋଇଥିଲା ।
ଏହି ସମୟକାଳରେ ବାର୍ସେଲୋନା କ୍ଲବ୍ କାଷ୍ଟିଲିଆନ୍ ପରିବର୍ତ୍ତେ କାଟାଲାନ୍ ଭାଷାକୁ ଦଳୀୟ ଆଧିକାରିକ ଭାଷା ଭାବେ ସ୍ୱୀକୃତି ଦେଲା । ଏହା ଏହି କ୍ଲବ୍‍ର କାଟାଲାନ୍ ପରିଚୟକୁ ସୁଦୃଢ଼ କରିଥିଲା । ବହୁ ଲୋକ ଫୁଟବଲ ନୁହେଁ ବରଂ ବାର୍ସେଲୋନା କ୍ଲବ୍‍ର କାଟାଲାନ୍ ସଂସ୍କୃତି ରୂପକ ଚିହ୍ନ ସହ ଜଡ଼ିତ ରହିବା ପାଇଁ ଏହି କ୍ଲବ୍‍ର ସମର୍ଥକ ପାଲଟି ଯାଇଥିଲେ ।
ଆଧୁନିକ ଯୁଗ (୧୯୭୮ରୁ ବର୍ତ୍ତମାନ)
ସ୍ପେନ ୧୯୭୪ ମସିହାରେ ଗଣତନ୍ତ୍ର ହେବା ପରେ ୧୯୭୮ ମସିହାରେ ଜୋସେଫ୍ ଲୁଇ ନୁନ୍ୟେଜ୍ ବାର୍ସେଲୋନା କ୍ଲବ୍‍ର ପ୍ରଥମ ନିର୍ବାଚିତ ଅଧ୍ୟକ୍ଷ ହୋଇଥିଲେ । ନିଜ ୨୨ ବର୍ଷର କାର୍ଯ୍ୟକାଳରେ ବାର୍ସେଲୋନାକୁ ଏକ ବିଶ୍ୱ ସ୍ତରୀୟ କ୍ଲବରେ ରୂପାନ୍ତରିତ କରିବା ପାଇଁ ଓ କ୍ଲବରେ ସ୍ଥାୟିତ୍ୱ ପାଇଁ ନୁନ୍ୟେଜ୍ ଚେଷ୍ଟା କଲେ । ସେ ଖେଳାଳିଙ୍କ ଅନୁଶାସନ ଓ ପାରିଶ୍ରମିକକୁ ନେଇ କଡ଼ା ନିୟମ ପ୍ରଚଳନ କରାଇଥିଲେ ଓ ସେଥିପାଇଁ ମାରାଡୋନା, ରୋନାଲ୍ଡୋଙ୍କ ପରି ତତ୍କାଳୀନ କିଛି ପ୍ରଖ୍ୟାତ ଖେଳାଳିଙ୍କ ଦାବି ଆଗରେ ମୁଣ୍ଡ ନୁଆଁଇ ନଥିଲେ ।
ଲା ମାସିଆର ପ୍ରତିଷ୍ଠାର ଦଶ ବର୍ଷ ପରେ ପେପ୍ ଗାର୍ଡିଓଲାଙ୍କୁ ଦଳରେ ଅନ୍ତର୍ଭୁକ୍ତ କରାଗଲା ଯିଏ ପରବର୍ତ୍ତୀ ସମୟରେ ବାର୍ସେଲୋନା ଦଳର ପ୍ରଶିକ୍ଷକ ମଧ୍ୟ ହୋଇଥିଲେ । କ୍ରାଫଙ୍କ ତତ୍ତ୍ୱାବଧାନରେ ୧୯୯୧ରୁ ୧୯୯୪ ଯାଏଁ ବାର୍ସେଲୋନା କ୍ରମାଗତ ୪ ଥର ଲା ଲିଗା ପ୍ରତିଯୋଗିତାରେ ବିଜୟ ହାସଲ କଲା । କ୍ରାଫଙ୍କ ସମୟରେ ବାର୍ସେଲୋନା ୧୧ଟି ଟ୍ରଫି ଜିତିଥିଲା । ସେ ୮ ବର୍ଷ ବାର୍ସେଲୋନା ଦଳର ପରିଚାଳକ ରହିଥିଲେ । ପରେ କ୍ରାଫ୍ ବାର୍ସେଲୋନାକୁ କୌଣସି ଟ୍ରଫି ଜିତାଇ ନପାରିବାରୁ ଓ ନୁନ୍ୟେଜଙ୍କ ସହିତ ମତାନ୍ତର ହେବାରୁ ବାର୍ସେଲୋନା ଦଳର ପରିଚାଳକ ପଦବୀରୁ ବିଦାୟ ନେଇଥିଲେ । କ୍ରାଫଙ୍କ ପ୍ରଶିକ୍ଷଣରୁ ଓ ବଲ୍ ପାସ୍ କରିବା ନୀତିରୁ ପ୍ରଭାବିତ ହୋଇ ଗାର୍ଡିଓଲା ପରେ କହିଥିଲେ ଯେ “ସେ ଗୀର୍ଜାଟି ନିର୍ମାଣ କରି ସାରିଛନ୍ତି, ଆମ କାମ ହେଲା ତାହାର ରକ୍ଷଣାବେକ୍ଷଣ ଓ ଉନ୍ନତି କରିବା ।“ ୨୦୦୩ ମସିହାରେ ଲାପୋର୍ତା ବାର୍ସେଲୋନା କ୍ଲବର ଅଧ୍ୟକ୍ଷ ହେଲେ ।
୧୯୯୬-୯୭ରେ ଗୋଟିଏ କ୍ରୀଡ଼ା ବର୍ଷ ପାଇଁ ବବି ରବ୍‍ସନ୍‍ଙ୍କୁ ବାର୍ସେଲୋନା କ୍ଲବ ଦଳର ପରିଚାଳକ ଦାୟିତ୍ୱ ମିଳିଥିଲା । ବହୁଳ ବ୍ୟୟରେ ସେ ବ୍ରାଜିଲର ଫୁଟବଲ ତାରକା ରୋନାଲ୍ଡୋଙ୍କୁ ଆଇନ୍ଦୋୱେନ୍ ପିଏସ୍‍ଭି କ୍ଲବଠାରୁ କିଣି ବାର୍ସେଲୋନାରେ ସାମିଲ କରାଇଥିଲେ । ବାର୍ସେଲୋନା କୋପା ଡେଲ୍ ରେ, ୟୁଇଫା କପ ୱିନର୍ସ କପ ଓ ସୁପରକୋପା ଡି ଇସ୍ପାନା ଟ୍ରଫି ଜିତିବାକୁ ସକ୍ଷମ ହୋଇଥିଲା । ରୋନାଲ୍ଡୋ ୪୯ଟି ମ୍ୟାଚରେ ୪୭ଟି ଗୋଲ ଅର୍ଜନ କରିଥିଲେ । ସଫଳତା ସତ୍ତ୍ୱେ ଲୁଇ ଭାନ୍‍ ଗାଲ୍ ଉପଲବ୍ଧ ହେବା ପରେ ରବ୍‍ସନ୍ ପରିଚାଳକ ପଦରୁ ବିଦାୟ ନେଇଥିଲେ । ମାରାଡୋନାଙ୍କ ପରି ରୋନାଲ୍ଡୋ ମଧ୍ୟ ବାର୍ସେଲୋନା ଦଳ ପକ୍ଷରୁ ଅଳ୍ପ ସମୟ ପାଇଁ ଖେଳିଥିଲେ ଓ ତା’ ପରେ ଇଣ୍ଟର ମିଲାନ ଦଳରେ ଯୋଗ ଦେଇଥିଲେ । କିନ୍ତୁ ସେତେବେଳକୁ ବାର୍ସେଲୋନାରେ ଲୁଇ ଫିଗୋ, ପ୍ୟାଟ୍ରିକ୍ କ୍ଲୁଇଭର୍ଟ, ଲୁଇ ଏନ୍ରିକେ ଓ ରିଭାଲ୍ଡୋ ପରି ଅନ୍ୟ ତାରକା ଖେଳାଳିମାନଙ୍କ ଅଭ୍ୟୁଦୟ ଘଟିଥିଲା । ୧୯୯୮ରେ ବାର୍ସେଲୋନା ଉଭୟ କୋପା ଡେଲ୍ରେ ଓ ଲା ଲିଗାରେ ବିଜୟ ଲାଭ କରିଥିଲା । ପ୍ରିମେରା ଡିଭିଜନ୍ ଟାଇଟଲ୍ ଜିତି ବାର୍ସେଲୋନା ୧୯୯୯ ମସିହାରେ ନିଜ କ୍ଲବର ଶତବାର୍ଷିକୀ ପାଳନ କରିଥିଲା । ବାର୍ସେଲୋନାର ଚତୁର୍ଥ ଖେଳାଳି ରୂପେ ରିଭାଲ୍ଡୋ ସେ ବର୍ଷର ଶ୍ରେଷ୍ଠ ୟୁରୋପୀୟ ଫୁଟବଲ ଖେଳାଳି ସମ୍ମାନ ଜିତିଥିଲେ । ୨୦୦୦ ମସିହାରେ ନୁନ୍ୟେଜ୍ ଓ ଭାନ୍ ଗାଲ୍ ବାର୍ସେଲୋନାରୁ ବିଦାୟ ନେଇଥିଲେ ।
ତତ୍କାଳୀନ ବାର୍ସେଲୋନା ଦଳର ଖେଳାଳି ଲୁଇ ଫିଗୋ ବାର୍ସେଲୋନା ଛାଡ଼ି ପ୍ରତିଦ୍ୱନ୍ଦୀ ରିଆଲ୍ ମାଦ୍ରିଦ ଦଳରେ ମିଶିବା ବାର୍ସେଲୋନା କ୍ଲବର ସମର୍ଥକଙ୍କୁ ଅତି ମର୍ମାହତ ଓ ଉତ୍‍କ୍ଷିପ୍ତ କରିଥିଲା । କ୍ୟାମ୍ପ୍ ନୋଉକୁ ଏହାପରେ ଖେଳିବାକୁ ଆସିବା ବେଳେ ଫିଗୋଙ୍କୁ ବାର୍ସେଲୋନା ସମର୍ଥକଙ୍କ ଆକ୍ରୋଶମୂଳକ ସ୍ୱାଗତର ସମ୍ମୁଖୀନ ହେବାକୁ ପଡ଼ିଥିଲା ।
ଏହା ପର ତିନିବର୍ଷ ବାର୍ସେଲୋନା ଦଳର ପ୍ରଦର୍ଶନ ନିମ୍ନଗାମୀ ହୋଇଥିଲା । ଏହାର ପ୍ରଶିକ୍ଷକ ଓ ପରିଚାଳକ ବାରମ୍ବାର ବଦଳିଥିଲେ । ଭାନ୍ ଗାଲ୍‍ଙ୍କ ପରେ ଲୋରେଞ୍ଜୋ ସେରା ଫେରର୍, କାର୍ଲେସ୍ ରେକ୍ସାକ୍ ବାର୍ସେଲୋନାର ପରିଚାଳକ ପଦବୀ ମଣ୍ଡନ କରିଥିଲେ । ତା’ ପରେ ଭାନ୍ ଗାଲ୍ ବାର୍ସେଲୋନାକୁ ପ୍ରତ୍ୟାବର୍ତ୍ତନ କରିଥିଲେ କିନ୍ତୁ ତଥାପି ବାର୍ସେଲୋନାର ପ୍ରଦର୍ଶନ ଆହୁରି ନିମ୍ନ ମାନର ରହିଲା । ଏହା ପରେ ଭାନ୍ ଗାଲ୍ ଇସ୍ତଫା ଦେଲେ ଓ ରାଡୋମିର ଆଣ୍ଟିଚ୍‍ଙ୍କୁ ଦାୟିତ୍ୱ ଦିଆଗଲା । ଖରାପ ପ୍ରଦର୍ଶନ ବଜାୟ ରହିବାରୁ ଆଣ୍ଟିଚ୍ ଓ ବାର୍ସେଲୋନା ଅଧ୍ୟକ୍ଷ ହୋଆନ୍ ଗାଷ୍ପାର୍ଟ ଦଳରୁ ବିଦାୟ ନେଲେ ।
ଏହା ପରେ ହୋଆନ ଲାପୋର୍ତା ବାର୍ସେଲୋନାର ଅଧ୍ୟକ୍ଷ ଓ ପୂର୍ବରୁ ଏସି ମିଲାନ ଓ ଓଲନ୍ଦାଜ ଜାତୀୟ ଫୁଟବଲ ଦଳର ପ୍ରଶିକ୍ଷକ ରହିଆସିଥିବା ଫ୍ରାଂକ୍ ରିକାର୍ଡଙ୍କୁ ବାର୍ସେଲୋନାର ପରିଚାଳକ ଭାର ମିଳିଲା । ସେପଟେ ବାର୍ସେଲୋନା ରୋନାଲ୍ଡିନୋ, ଡେକୋ, ସାମୁଏଲ୍ ଏଟୋ, ହେନେରିକ୍ ଲାର୍ସନ, ରାଫାଏଲ୍ ମାର୍କ୍ୱେଜ୍ ପରି ଅନ୍ତର୍ଜାତୀୟ ଏବଂ କାର୍ଲେସ୍ ପୁୟୋଲ୍, ଆନ୍ଦ୍ରେଆସ୍ ଇନିଏସ୍ତା, ଜାଭି, ଭିକ୍ଟର୍ ଭାଲ୍ଡେସ୍ ପରି ସ୍ପେନୀୟ ଖେଳାଳିଙ୍କୁ ନେଇ ଏକ ସୁଦୃଢ଼ ଦଳ ଗଠନ କଲା । ୨୦୦୪-୦୫ ମସିହାର ସୁପରକୋପା ଡି ଇସ୍ପାନା ଓ ଲା ଲିଗା ଜିତିବାରେ ବାର୍ସେଲୋନା ସଫଳ ହେଲା । ଫିଫା ୱଲ୍ଡ୍ ପ୍ଲେୟର୍ ଅଫ୍ ଦ ଇୟର୍ ପାଇଁ ରୋନାଲ୍ଡିନୋ ଓ ଏଟୋଙ୍କୁ ଯଥାକ୍ରମେ ପ୍ରଥମ ଓ ତୃତୀୟ ସର୍ବାଧିକ ଭୋଟ୍ ମିଳିଥିଲା । ୨୦୦୩ ମସିହାରେ ରୋନାଲ୍ଡିନୋଙ୍କ ଆଗମନ ବାର୍ସେଲୋନା ଦଳରେ ଏକ ନୂତନ ଆଶା ସଞ୍ଚାର କରାଇଥିଲା ।
୨୦୦୫-୦୬ କ୍ରୀଡ଼ା ବର୍ଷରେ ବାର୍ସେଲୋନା ନିଜ ସୁପରକୋପା ସଫଳତାକୁ ଦୋହରାଇବାରେ ସଫଳ ହେଲା । ସେହି କ୍ରୀଡ଼ା ବର୍ଷର ସାଣ୍ଟିଆଗୋ ବର୍ଣ୍ଣାବ୍ୟୁରେ ଖେଳାଯାଇଥିବା (ବାହାର ମ୍ୟାଚ୍) ଏଲ୍ କ୍ଲାସିକୋରେ ବାର୍ସେଲୋନା ୩-୦ରେ ବିଜୟୀ ହୋଇଥିଲା । ରୋନାଲ୍ଡିନୋଙ୍କ ଚମତ୍କାର ଫୁଟବଲ ଖେଳରେ ପ୍ରତିଦ୍ୱନ୍ଦୀ ଦଳର ସମର୍ଥକମାନେ ବିଶେଷ ପ୍ରଭାବିତ ହୋଇ ତାଙ୍କୁ ଉଚ୍ଛ୍ୱସିତ ସମ୍ବର୍ଦ୍ଧନା ଦେଇଥିଲେ । ଚାମ୍ପିୟନ୍ସ ଲିଗରେ ବାର୍ସେଲୋନା ଇଂରାଜୀ କ୍ଲବ ଆର୍ସେନାଲ୍ ଏଫ୍‍ସିକୁ ୨-୧ ଗୋଲରେ ପରାସ୍ତ କରିଥିଲା ।
ବିଭିନ୍ନ ଆହତଜନିତ ସମସ୍ୟା, ଦଳର ଖେଳାଳିଙ୍କ ମଧ୍ୟରେ ବିବାଦ କାରଣରୁ ୨୦୦୬-୦୭ କ୍ରୀଡ଼ାବର୍ଷ ବାର୍ସେଲୋନା ପାଇଁ ବିଶେଷ ସଫଳତା ଆଣି ପାରିନଥିଲା । ୨୦୦୭-୦୮ କ୍ରୀଡ଼ା ବର୍ଷରେ ବାର୍ସେଲୋନା ଦଳ ଲା ଲିଗାରେ ତୃତୀୟ ସ୍ଥାନରେ ରହିପାରିଥିଲା । ୟୁଇଫା ଚାମ୍ପିୟନ୍ସ ଲିଗ ଏବଂ କୋପା ଡେଲ୍ରେ ପ୍ରତିଯୋଗିତାମାନଙ୍କରେ ସେମି-ଫାଇନାଲ ପର୍ଯ୍ୟନ୍ତ ପହଞ୍ଚିବାରେ ସକ୍ଷମ ହେଲା ଓ ମ୍ୟାଞ୍ଚେଷ୍ଟର୍ ୟୁନାଇଟେଡ଼୍ ତଥା ଭାଲେନ୍ସିଆ ଦଳଠାରୁ ଯଥାକ୍ରମେ ପରାଜୟ ବରଣ କରିଥିଲା । ସେହି ବର୍ଷ ଏଲ୍ କ୍ଲାସିକୋରେ ୧-୪ ଗୋଲରେ ପରାଜିତ ହେବା ପରେ ରିକାର୍ଡଙ୍କ ସ୍ଥାନରେ ଗାର୍ଡିଓଲାଙ୍କୁ ଦଳର ପରିଚାଳନା ଦାୟିତ୍ୱ ପ୍ରଦାନ କରାଯାଇଥିଲା ।
ଗାର୍ଡିଓଲାଙ୍କ ଚାରିବର୍ଷ କାଳରେ ବାର୍ସେଲୋନା ଫୁଟବଲ କ୍ଲବ୍ ଅଭୂତପୂର୍ବ ସଫଳତା ଲାଭ କରିଥିଲା । ୨୦୦୮ରୁ ୨୦୧୨ ବାର୍ସେଲୋନା ସମର୍ଥକମାନେ ‘‘ଗାର୍ଡିଓଲା ଯୁଗ’’ ବୋଲି କୁହନ୍ତି । ନିଜ ଖେଳିବା ସମୟରେ ବାର୍ସେଲୋନାର ଯୁବ ଏକାଡେମୀରେ ଶିଖିଥିବା ଓ ବର୍ତ୍ତମାନ ଫୁଟବଲ ମହଲରେ ପ୍ରସିଦ୍ଧ ଟିକି-ଟାକା ଶୈଳୀକୁ ଗାର୍ଡିଓଲା ପ୍ରୟୋଗ କରାଇଥିଲେ । ରୋନାଲ୍ଡିନୋ ଏବଂ ଡେକୋଙ୍କୁ ବିକି ଗାର୍ଡିଓଲା ଜାଭି, ଇନିଏସ୍ତା ଓ ମେସିଙ୍କୁ ନେଇ ନୂତନ ରଣନୀତି ପ୍ରସ୍ତୁତ କରିଥିଲେ ।
ଆଥଲେଟିକ୍ ବିଲବାଓକୁ ୪-୧, ଏଲ୍ କ୍ଲାସିକୋରେ ରିଆଲ ମାଦ୍ରିଦକୁ ୬-୨ ଏବଂ ମ୍ୟାଞ୍ଚେଷ୍ଟର ୟୁନାଇଟେଡ଼୍‍କୁ ୨-୦ ଗୋଲରେ ପରାସ୍ତ କରି ବାର୍ସେଲୋନା ଯଥାକ୍ରମେ ୨୦୦୯ କୋପା ଡେଲ୍ ରେ, ୨୦୦୮-୦୯ ଲା ଲିଗା ଏବଂ ଚାମ୍ପିୟନ୍ସ ଲିଗରେ ବିଜୟ ଲାଭ କରିଥିଲା ।  ୨୦୦୯ରେ ଆଥଲେଟିକ୍ ବିଲବାଓକୁ ହରାଇ ସୁପରକୋପା ଡି ଇସ୍ପାନା, ଏଫ୍‍ସି ଶାଖ୍‍ତାର ଡୋନେସ୍କକୁ ହରାଇ ୨୦୦୯ ୟୁଇଫା ସୁପରକପ ମଧ୍ୟ ବାର୍ସେଲୋନା ଦଳ ଜିତିଥିଲା । ୨୦୦୯ର ଫିଫା କ୍ଲବ ବିଶ୍ୱକପ ମଧ୍ୟ ବାର୍ସେଲୋନା ନିଜ ନାମରେ କରିନେଇଥିଲା ।
ଲାପୋର୍ତାଙ୍କ ପରେ ସାଣ୍ଡ୍ରୋ ରୋସେଲ୍ ବାର୍ସେଲୋନାର ଅଧ୍ୟକ୍ଷ ନିର୍ବାଚିତ ହୋଇଥିଲେ । ରୋସେଲ୍ ୪ କୋଟି ୟୁରୋ ମୂଲ୍ୟରେ ଭାଲେନ୍ସିଆ ଦଳରୁ ଡେଭିଡ୍ ଭିୟା ଏବଂ ୧.୯ କୋଟି ୟୁରୋ ମୂଲ୍ୟରେ ଲିଭର୍‍ପୁଲ୍ ଦଳରୁ ଜାଭିଅର୍ ମାଶେରାନୋଙ୍କୁ କ୍ରୟ କରିଥିଲେ । ଦକ୍ଷିଣ ଆଫ୍ରିକାରେ ଖେଳା ଯାଇଥିବା ୨୦୧୦ ଫିଫା ବିଶ୍ୱକପରେ ବାର୍ସେଲୋନାର ଲା ମାସିଆରୁ ପ୍ରଶିକ୍ଷିତ ଯୁବ ଖେଳାଳିଙ୍କ ଚମତ୍କାର ପ୍ରଦର୍ଶନ ଯୋଗୁଁ ସ୍ପେନ ଜାତୀୟ ଫୁଟବଲ ଦଳ ବିଶ୍ୱବିଜୟୀ ହୋଇପାରିଥିଲା । ୨୦୧୦ ନଭେମ୍ବରର ଏଲ୍ କ୍ଲାସିକୋରେ ବାର୍ସେଲୋନା ୫-୦ ଗୋଲରେ ବିଜୟ ଲାଭ କରିଥିଲା । ସେହି ବର୍ଷ ବଲୁନ୍ ଡି’ଓର୍ ପୁରସ୍କାର ମେସି, ଇନିଏସ୍ତା ଓ ଜାଭିଙ୍କୁ ପ୍ରଦାନ କରାଯାଇଥିଲା । ଏହି ତିନି ଜଣ ଖେଳାଳି ଏକଦା ଲା ମାସିଆର ଛାତ୍ର ଥିଲେ ।
ଏହି କାଳରେ ବାର୍ସେଲୋନା ଫୁଟବଲ କ୍ଲବର ବିଭିନ୍ନ ପ୍ରତିଯୋଗିତାରେ ଭଲ ପ୍ରଦର୍ଶନ ଦେଖିବାକୁ ମିଳିଥିଲା :
ସେ ସମୟର ବାର୍ସେଲୋନା କ୍ଲବ ଦଳକୁ ବହୁ କ୍ରୀଡ଼ା ବିଶେଷଜ୍ଞ ବିଶ୍ୱର ଶ୍ରେଷ୍ଠ ଫୁଟବଲ ଦଳ ବୋଲି କହିଛନ୍ତି । ୨୦୧୧ ମସିହାର ସୌରେୟସ୍ ୱଲ୍ଡ ସ୍ପୋର୍ଟ୍ସ ଏୱାର୍ଡ୍‍ର “ଟିମ୍ ଅଫ୍ ଦ ଇୟର୍” ସମ୍ମାନ ବାର୍ସେଲୋନା ଜିତିଥିଲା ।
୨୦୧୧-୧୨ କ୍ରୀଡ଼ାବର୍ଷରେ ଚେଲ୍‍ସି ଏଫ୍‍ସି ଦଳଠାରୁ ଚାମ୍ପିୟନ୍ସ ଲିଗ୍ ସେମି-ଫାଇନାଲରେ ପରାସ୍ତ ହେବା ପରେ ଗାର୍ଡିଓଲାଙ୍କ ଖେଳାଳି ଚୟନ ଏବଂ ରଣନୀତିର ସମାଲୋଚନା କରାଯାଇଥିଲା । ଟିଟୋ ଭିଲାନୋୱାଙ୍କୁ ଗାର୍ଡିଓଲାଙ୍କ ପରବର୍ତ୍ତୀ ପରିଚାଳକ ଭାବେ ନିଯୁକ୍ତି ଦିଆଗଲା ଓ ଗାର୍ଡିଓଲା ବିଦାୟ ନେଇଥିଲେ ।
୨୦୧୪ରୁ ୨୦୧୬ କାଳରେ ଜୋସେଫ୍ ମାରିଆ ବାର୍ଟୋମ୍ୟୁ ଅଧ୍ୟକ୍ଷ ଦାୟିତ୍ୱ ବହନ କରିଥିଲେ ଓ ବାର୍ସେଲୋନା ସମର୍ଥକ ଏହି ସମୟକୁ ବାର୍ଟୋମ୍ୟୁ ଯୁଗ ବୋଲି କହିଥାନ୍ତି ।
୨୦୧୩-୧୪ କ୍ରୀଡ଼ାବର୍ଷର ୟୁଇଫା ଚାମ୍ପିୟନ୍ସ ଲିଗରେ ବାର୍ସେଲୋନା ଓ ଆଥଲେଟିକୋ ମାଦ୍ରିଦ ମଧ୍ୟରେ ମ୍ୟାଚ୍ ୧-୧ ଗୋଲରେ ଅମିମାଂଶିତ ରହିବା ପରେ ଆଥଲେଟିକୋକୁ ବିଜୟୀ ଘୋଷିତ କରାଯାଇଥିଲା । ବାର୍ସେଲୋନା ଦଳ ୨୦୧୪-୧୫ କ୍ରୀଡ଼ାବର୍ଷର ଲା ଲିଗା, କୋପା ଡେଲ୍ରେ ଏବଂ ଚାମ୍ପିୟନ୍ସ ଲିଗରେ ବିଜୟୀ ହୋଇଥିଲା ।   ଏହି ସମସ୍ତ ପ୍ରତିଯୋଗିତାରେ ବାର୍ସେଲୋନା ପକ୍ଷରୁ ମେସି, ସୁଆରେଜ୍ ଓ ନେମାର୍ ସର୍ବମୋଟ ୧୨୨ଟି ଗୋଲ କରିଥିଲେ ଏବଂ ସ୍ପେନୀୟ କ୍ଲବ ଫୁଟବଲ ଇତିହାସରେ ଏପରି ଆକ୍ରମଣକାରୀ ତ୍ରୟକର ଦୃଷ୍ଟାନ୍ତ ଅତି ବିରଳ ।
ବାର୍ସେଲୋନା ସେଭିୟା ଏଫ୍‍ସିକୁ ହରାଇ ୨୦୧୫-୧୬ ୟୁରୋପୀୟ ସୁପରକପ ଓ କ୍ଲବ୍ ଆଥଲେଟିକୋ ରିଭର୍ ପ୍ଲେଟ୍‍କୁ ହରାଇ ୨୦୧୫ ଫିଫା କ୍ଲବ ବିଶ୍ୱକପ ଜିତିଥିଲା ।  ୨୦୧୫ କ୍ରୀଡ଼ାବର୍ଷରେ ବାର୍ସେଲୋନା ନିଜ ସମସ୍ତ ଖେଳରେ ୧୮୦ଟି ଗୋଲ କରିଥିଲା ଯାହା ଏକ ରେକର୍ଡ । ୨୦୨୦ ମସିହା ଅକ୍ଟୋବର ମାସରେ ବାର୍ଟୋମ୍ୟୁ ଇସ୍ତଫା ଦେଇଥିଲେ ।
ପୋଷାକ ଓ ଦଳର ଚିହ୍ନ
ବାର୍ସେଲୋନା ଫୁଟବଲ କ୍ଲବର ଯେଉଁ ମୂଳ ଫଳକ ରହିଥିଲା ସେଥିରେ ଆରାଗନ ରାଜମୁକୁଟ ଓ ରାଜା ଜେମ୍‍ସ୍‍ଙ୍କ ରାଜକୀୟ ବାଦୁଡ଼ିର ଚିହ୍ନ ରହିଥିଲା । ଏହି ଚିହ୍ନ ଦ୍ୱୟ ଦୁଇପଟୁ ତାଳ ଓ ଲୌରେଲ୍ ଗଛର ଡାଳଦ୍ୱାରା ବେଷ୍ଟିତ । ବାର୍ସେଲୋନା ନଗର ସହ ନିଜର ପରିଚୟ ଜଡ଼ିତ ଥିବାରୁ ନଗରର ସରକାରୀ ଚିହ୍ନକୁ ମଧ୍ୟ କ୍ଲବ୍ ବ୍ୟବହାର କଲା । ୧୯୧୦ ମସିହାରେ ନୂଆ ଫଳକ ପାଇଁ କ୍ଲବ୍ ନିଜ ସଦସ୍ୟମାନଙ୍କ ମଧ୍ୟରେ ଏକ ପ୍ରତିଯୋଗିତାର ଆୟୋଜନ କରିଥିଲା । ସେ ସମୟରେ ବାର୍ସେଲୋନା କ୍ଲବ୍ ପାଇଁ ଖେଳୁଥିବା କାର୍ଲେସ୍ କୋମାମାଲା ଏହି ପ୍ରତିଯୋଗିତା ଜିତିଥିଲେ ଏବଂ ତାଙ୍କଦ୍ୱାରା ପ୍ରସ୍ତୁତ ଚିହ୍ନରେ କିଛି ଛୋଟମୋଟ ପରିବର୍ତ୍ତନ କରାଯାଇ ଦଳର ପୋଷାକରେ ବର୍ତ୍ତମାନ ସୁଦ୍ଧା ବ୍ୟବହାର କରାଯାଉଛି । ଏହି ଫଳକର ଉପର-ବାମ ପଟେ ସନ୍ଥ ଜର୍ଜଙ୍କ ଯୁକ୍ତ ଚିହ୍ନ (କ୍ରସ୍), ତା’ ନିକଟରେ କାଟାଲାନ୍ ପତାକା ଓ ନିମ୍ନରେ ବାର୍ସେଲୋନା ଦଳୀୟ ରଙ୍ଗ ରହିଛନ୍ତି ।
୧୯୦୦ ମସିହାରେ ହିଷ୍ପାନିଆ ସହିତ ଖେଳାଯାଇଥିବା ମ୍ୟାଚରେ ବାର୍ସେଲୋନା ଦଳ ପ୍ରଥମ ଥର ପାଇଁ ଲାଲ୍-ନୀଳ ପୋଷାକ ପରିଧାନ କରିଥିଲା । ବାର୍ସେଲୋନା ଦଳର ଜର୍ସିରେ (ପୋଷାକ) ରହିଥିବା ନୀଳ-ଲାଲ୍ ରଙ୍ଗ ପାଇଁ ଅନେକ ମତବାଦ ରହିଛି । ବାର୍ସେଲୋନାର ପ୍ରଥମ ଅଧ୍ୟକ୍ଷ ଆର୍ଥର୍ ୱିଟିଙ୍କ ପୁତ୍ର ମତ ଦେଇଥିଲେ ଯେ ତାଙ୍କ ପିତା ମର୍ଚାଣ୍ଟ୍ ଟେଲର୍ସ ସ୍କୁଲ ଦଳର ରଙ୍ଗ ଅନୁସାରେ କ୍ଲବ୍ ଦଳର ରଙ୍ଗ ରଖିଥିଲେ । ଆଉ ଏକ ମତାନୁସାରେ ଲେଖକ ଟନି ଷ୍ଟ୍ରୁବେଲ ଏହାକୁ ପ୍ରଥମ ଫରାସୀ ଗଣରାଜ୍ୟର ରଙ୍ଗରୁ ଉଦ୍ଧୃତ ହୋଇଥିବା ବିଷୟ କହିଛନ୍ତି । କାଟାଲୁନିଆର ଜନସାଧାରଣଙ୍କ ମଧ୍ୟରେ ପ୍ରଚଳିତ ମତାନୁସାରେ ହୋଆନ୍ ଗାମ୍ପର୍ ନିଜ ପୂର୍ବ ବାସେଲ୍ ଫୁଟବଲ କ୍ଲବର ରଙ୍ଗରୁ ବାର୍ସେଲୋନାର ରଙ୍ଗ ଉଦ୍ଧାର କରିଥିଲେ ।
୧୯୯୮ ମସିହାରୁ ନାଇକି (Nike) କମ୍ପାନୀ ସହ ବାର୍ସେଲୋନାର ବ୍ୟାବସାୟିକ ଚୁକ୍ତି ସ୍ୱାକ୍ଷରିତ ହୋଇଛି । ଏହା ଅନୁଯାୟୀ ନାଇକି ବାର୍ସେଲୋନା ଦଳକୁ ସମସ୍ତ ଖେଳ ପୋଷାକ, ଉପକରଣ ଆଦି ଯୋଗାଇଦେବ । ୨୦୧୬ ମସିହାରେ ଏହି ଚୁକ୍ତିର ଅବଧି ୨୦୨୮ ପର୍ଯ୍ୟନ୍ତ ବୃଦ୍ଧି କରିଦିଆ ଯାଇଛି । ବାର୍ଷିକ ୧୫.୫ କୋଟି ୟୁରୋର ଏହି ବହୁମୂଲ୍ୟ ବ୍ୟାବସାୟିକ ଚୁକ୍ତି ଅନୁସାରେ ବାର୍ସେଲୋନା ଦଳ ଲା ଲିଗାରେ ଯୋଗ୍ୟତା ହାସଲ କରିବାରେ ବିଫଳ ହେଲେ କିମ୍ବା କୌଣସି ବର୍ଷ ୟୁରୋପୀୟ ପ୍ରତିଯୋଗିତା ଖେଳିବାକୁ ଅସମର୍ଥ ହେଲେ ବାର୍ସେଲୋନା କ୍ଲବ୍ ନାଇକି କମ୍ପାନୀକୁ ଉପଯୁକ୍ତ କ୍ଷତିପୂରଣ ମଧ୍ୟ ଦେବ ।
<Center>
</Center>
ଷ୍ଟାଡ଼ିୟମ୍
ପ୍ରାରମ୍ଭିକ ସମୟରେ ବାର୍ସେଲୋନା କ୍ଲବ୍ ‘‘କ୍ୟାମ୍ପ୍ ଡେ ଲା ଇଣ୍ଡୁଷ୍ଟ୍ରିଆ’’ରେ ନିଜର ଘର ମ୍ୟାଚ୍ ସବୁ ଖେଳୁଥିଲା । ଏହି ପଡ଼ିଆର ଦର୍ଶକ କ୍ଷମତା ପ୍ରାୟ ୬୦୦୦ ଥିଲା । କ୍ଲବ୍‍ର ସମର୍ଥକ ଓ ସଦସ୍ୟ ସଂଖ୍ୟା ବଢ଼ୁଥିବାରୁ ଏହାକୁ ନିଜର ଘର ମ୍ୟାଚ୍ ପଡ଼ିଆ କରିହେବ ନାହିଁ ବୋଲି ବାର୍ସେଲୋନା କ୍ଲବ୍‍ର ଅଧିକାରୀମାନେ ଆଶଙ୍କା ବ୍ୟକ୍ତ କରିଥିଲେ ।